hotchpotch/miracl-hf-unified huggingface dataset:
ไทยแลนด์ก็อตทาเลนต์ ซีซั่นที่ 7
ไทยแลนด์ก็อตทาเลนต์ ซีซัน 7 () เป็นรายการเรียลลิตี้โชว์เกี่ยวกับการประกวดที่เฟ้นหาคนที่มีความสามารถโดดเด่น โดยไม่จำกัดอายุ เพศ จำนวน รวมทั้งประเภทของโชว์ โดยเวิร์คพอยท์ เอ็นเทอร์เทนเมนท์ ซื้อลิขสิทธิ์การประกวดบริเทนส์กอตแทเลินต์ จากประเทศอังกฤษมาผลิตและออกอากาศในประเทศไทย โดยเป็นฤดูกาลที่ 3 ที่นำปุ่มบัซเซอร์สีทอง หรือ Golden Buzzer ซึ่งกรรมการและพิธีกรจะมีสิทธิกดได้เพียงคนละ 1 ครั้งเท่านั้น เพื่อที่จะเป็นทางลัดส่งการแสดงที่ชื่นชอบและประทับใจเข้าสู่รอบ Semi-Final ทันที และเป็นฤดูกาลแรกที่ออกอากาศทางช่องเวิร์คพอยท์ หลังจาก 6 ฤดูกาลก่อนหน้านี้ออกอากาศทางสถานีวิทยุโทรทัศน์ไทยทีวีสีช่อง 3 ทั้งหมด ออกอากาศทุกวันจันทร์ เวลา 20:05 - 21:30 น. เริ่มออกอากาศเมื่อวันที่ 6 สิงหาคม พ.ศ. 2561 ต่อจากรายการ เดอะแร็ปเปอร์
ซีซั่นนี้เป็นซีซั่นที่ 3 ที่มีการนำกฎ Golden Buzzer มาใช้ ซึ่งโชว์ที่ได้รับการกดปุ่ม Golden Buzzer จะผ่านเข้าสู่รอบรองชนะเลิศทันที แต่กรรมการสามารถกดปุ่มนี้ได้เพียงท่านละครั้งเท่านั้น และในซีซั่นนี้พิธีกรสามารถกดปุ่มนี้ได้ด้วย
สัปดาห์ที่ 1 ออกอากาศเมื่อวันที่ 6 สิงหาคม พ.ศ. 2561
สัปดาห์ที่ 2 ออกอากาศเมื่อวันที่ 13 สิงหาคม พ.ศ. 2561
สัปดาห์ที่ 3 ออกอากาศเมื่อวันที่ 20 สิงหาคม พ.ศ. 2561
สัปดาห์ที่ 4 ออกอากาศเมื่อวันที่ 27 สิงหาคม พ.ศ. 2561
สัปดาห์ที่ 5 ออกอากาศเมื่อวันที่ 3 กันยายน พ.ศ. 2561
สัปดาห์ที่ 6 ออกอากาศเมื่อวันที่ 10 กันยายน พ.ศ. 2561
สัปดาห์ที่ 7 ออกอากาศเมื่อวันที่ 17 กันยายน พ.ศ. 2561
สัปดาห์ที่ 8 ออกอากาศเมื่อวันที่ 24 กันยายน พ.ศ. 2561
สัปดาห์ที่ 9 ออกอากาศเมื่อวันที่ 1 ตุลาคม พ.ศ. 2561
สัปดาห์ที่ 10 ออกอากาศเมื่อวันที่ 8 ตุลาคม พ.ศ. 2561
รอบรองชนะเลิศแข่งขัน 4 สัปดาห์ สัปดาห์ละ 5 ทีม โดยทีมที่กรรมการคัดเลือก 1 ทีม และทีมที่ได้ผลโหวตสูงสุดจากผู้ชมทางบ้านอีก 1 ทีม เข้าสู่รอบชิงชนะเลิศ โดยซีซั่นนี้เป็นครั้งแรกที่กูเกิล แอสซิสเทนต์ มีส่วนร่วมในการโหวตของผู้ชมทางบ้าน
รอบรองชนะเลิศสัปดาห์ที่ 1 ออกอากาศเมื่อวันที่ 15 ตุลาคม พ.ศ. 2561
รอบรองชนะเลิศสัปดาห์ที่ 2 ออกอากาศเมื่อวันที่ 22 ตุลาคม พ.ศ. 2561รอบรองชนะเลิศสัปดาห์ที่ 3 ออกอากาศเมื่อวันที่ 29 ตุลาคม พ.ศ. 2561รอบรองชนะเลิศสัปดาห์ที่ 4 ออกอากาศเมื่อวันที่ 5 พฤศจิกายน พ.ศ. 2561รอบชิงชนะเลิศ ออกอากาศเมื่อวันที่ 12 พฤศจิกายน พ.ศ. 2561 เป็นการถ่ายทอดสดการแข่งขันของ 8 การแสดงสุดท้ายโดยจะไม่มีการกดปุ่มบัสเซอร์สีแดง และจะไม่มีการนับเสียงโหวตจากคณะกรรมการแต่อย่างใด สำหรับรอบชิงชนะเลิศนั้นจะทำการแสดงโชว์ในช่วงเวลาปกติของรายการ และจะเปิดโหวตแบบปกติ จนกระทั่งแสดงจนครบแล้วจึงปิดโหวตและประกาศผู้ชนะทันที
เจ้าชายอาชิเลียส-อันเดรียสแห่งกรีซและเดนมาร์ก
เจ้าชายอาชิเลียส-อันเดรียสแห่งกรีซและเดนมาร์ก () ประสูติเมื่อวันที่ 12 สิงหาคม 2543 ณ นิวยอร์ก สหรัฐ ้เป็นพระโอรสพระองค์ที่ 2 ใน เจ้าชายเปาโลส มกุฎราชกุมารแห่งกรีซ และ เจ้าหญิงมารี-แชนทัล มกุฎราชกุมารีแห่งกรีซ เป็นพระราชนัดดาใน พระเจ้าคอนสแตนตินที่ 2 แห่งกรีซ และ สมเด็จพระราชินีอันเนอ-มารีแห่งกรีซ ทรงเป็นพระราชปนัดดาใน สมเด็จพระเจ้าเฟรเดอริกที่ 9 แห่งเดนมาร์ก และ อิงกริดแห่งสวีเดน สมเด็จพระราชินีแห่งเดนมาร์ก โดยพระองค์ทรงเป็นรัชทายาทลำดับที่ 3 ในการอ้างสิทธิราชบัลลังก์แห่งกรีซถัดจาพระบิดาและพระเชษฐา พระองคืเข้ารับพิธีจุ่มศีล ณ วิหารเซนต์โซเฟียเช่นเดียวกับพระเชษฐา เมื่อวันที่ 7 มิถุนายน 2544 โดยพระองค์ทรงเติบโตมาในลอนดอน จนกระทั่งปี 2547 ครองครัวของพระองค์เสด็จไปประทับร่วมกับพระอัยกาและพระอัยยิกา และได้ย้ายไปประทับ ณ นิวยอร์ก เนื่องจาก เจ้าชายคอนสแตนติน อเล็กซิออสแห่งกรีซและเดนมาร์ก พระเชษฐา ทรงเข้าเรียน ณ มหาวิทยาลัยจอร์จทาวน์ และในปี 2560 พระองค์ได้เป็นแขกรับเชิญในรายการหนึ่งของสหรัฐ
ดับเบิลยูดับเบิลยูอี อีโวลูชัน
ดับเบิลยูดับเบิลยูอี อีโวลูชัน (WWE Evolution) เป็นรายการเพย์-เพอร์-วิวมวยปล้ำอาชีพ (PPV) และทาง WWE Network จัดโดย WWE สำหรับค่าย Raw, SmackDown, NXT และ NXT UK มีกำหนดจัดวันที่ 28 ตุลาคม 2018 ที่สนาม Nassau Veterans Memorial Coliseum ในเมือง Uniondale, New York เป็นเพย์-เพอร์-วิวครั้งแรกในประวัติศาสตร์ WWE ที่ประกอบด้วยแมตช์การปล้ำของผู้หญิงทั้งหมด
แชมป์หญิงทั้งหมดของ WWE จะมีการป้องกันในศึกนี้ นอกจากนี้ยังมีรอบชิงชนะเลิศของทัวร์นาเมนต์ 2018 Mae Young Classic ศึกนี้ได้รับการประกาศเมื่อวันที่ 23 กรกฎาคม 2018 ในตอนของ "Raw"
ค่าย
นักสู้เทวดา
นักสู้เทวดา เป็นละครโทรทัศน์แนว แฟนตาซี-แอ็คชั่น-โรแมนติก-ดราม่า-คอมเมดี้ ของค่าย STEP POWER 3 จำกัด โดยผู้จัด อุ๊ พัชนี จารุจินดา ดัดแปลงจากนวนิยาย นักเลงเทวดา บทประพันธ์โดย พนา ภาณุมาศ บทโทรทัศน์โดย นักเขียนเรืองแสง กำกับการแสดงโดย กษาปส์ สัมมาบัตท์ นำแสดงโดย ปรมะ อิ่มอโนทัย, กัญญ์ณรัณ วงศ์ขจรไกล ออกอากาศทุกวันจันทร์ - พฤหัสบดี เวลา 19.05 - 20.05 น. และวันศุกร์ เวลา 18.45 - 19.45 น. ทาง สถานีวิทยุโทรทัศน์ไทยทีวีสีช่อง 3 เริ่มตอนแรกวันจันทร์ที่ 23 กรกฎาคม พ.ศ. 2561 – วันพฤหัสบดีที่ 23 สิงหาคม พ.ศ. 2561 ต่อจากละครเรื่องบุพเพสันนิวาส
สลักจิตร เทียนหิรัญ
สลักจิตร เทียนหิรัญ หรือ "ใบ้จอมศอกกลับ" เป็นอดีตนักมวยดัง ที่มีเอกลักษณ์ในการใช้แม่ไม้มวยไทย ในการต่อสู้กับคู่ต่อสู้ ไฟท์ที่เป็นภาพจำ และอยู่ในความทรงจำของแฟนมวยไทยอาชีพ คือการเอาชนะน็อค โดยใช้แม่ไม้มวยไทย "ศอกกลับ" นักมวยชื่อดังค่าตัวสูงในขณะนั้นอย่าง "นกน้อย รังนักไทย" ได้ที่เวทีมวยช่อง 7 สี และที่สำคัญถือว่าเป็นผู้ที่ไม่สามารถพูดได้ จึงมีฉายาในวงการมวยในขณะนั้นว่า "ใบ้" นอกจากนี้ยังมีเอกลักษณ์ในเรื่องท่าไหว้ครู จนเป็นที่รู้กันว่า เป็นต้นตำรับไหว้ครู "ท่าทอดแห" 
สลักจิตร เทียนหิรัญ หรือ "ใบ้จอมศอกกลับ" มีชื่อจริงว่า นายกรี สังข์บัวแก้ว (พ.ศ.2499-2561) เป็นชาวคลองกระจง จังหวัดสุโขทัย ในวัยหนุ่มได้เคยใช้ชีวิตต่อยมวยไทยอาชีพ เป็นเวลาหลายปี จนกระทั่งมีชื่อเสียงและเป็นที่กล่าวขวัญถึง เมื่อเลิกจากอาชีพชกมวย ก็ไปประกอบอาชีพ และใช้ชีวิตปกติที่บ้านเกิด คือจังหวัดสุโขทัย จนกระทั่งมาเป็นข่าวอีกครั้งด้วยอุบัตเหตุ ตกน้ำเสียชีวิต ในวัย 62 ปี ถูกกระแสน้ำยมพัดร่างจมหาย ขณะดำน้ำงมแหจับปลา บริเวณฝายยางลำน้ำยม หมู่ 4 ต.คลองกระจง อ.สวรรคโลก จ.สุโขทัย ตั้งแต่เมื่อเวลา 01.30 น. วันที่ 20 ก.ค. 61 ดังปรากฏเป็นภาพข่าวถึงอุบัตเหตุ ว่า พบแล้วศพอดีตนักมวยดังถูกกระแสน้ำพัดจมหายขณะจมแหหาปลา
ชมพูสิริน
ชมพูสิริน หรือ เทียนสิรินธร ( Triboun & Suksathan) เป็นพรรณไม้วงศ์เทียน ที่ค้นพบชนิดใหม่ของโลก ในปี พ.ศ. 2552 ที่มีอยู่แห่งเดียวในโลกเป็นพืชถิ่นเดียวของไทย พบเฉพาะทางภาคใต้ที่ จ.กระบี่ และ จ.สุราษฎร์ธานี ขึ้นตามหน้าผาหินปูน ระดับความสูง 20-150 เมตร ค้นพบโดย ดร.ปราโมทย์ ไตรบุญ ผู้อำนวยการ สถานีวิจัยลำตะคอง สถาบันวิจัยวิทยาศาสตร์และเทคโนโลยีแห่งประเทศไทย
ชมพูสิริน สำรวจพบโดย ดร.ปราโมทย์ ไตรบุญ นักวิชาการเกษตรชำนาญการจากกรมวิชาการเกษตร (ในขณะสำรวจพบ) และ ดร.ปิยเกษตร สุขสถาน นักพฤกษศาสตร์จากองค์การสวนพฤกษศาสตร์ (ในขณะสำรวจพบ) และได้ขอพระบรมราชานุญาตตั้งชื่อเป็นพรรณไม้ในพระนามของสมเด็จพระเทพรัตนราชสุดาฯ สยามบรมราชกุมารี เพื่อเทิดพระเกียรติในโอกาสมหามงคลเฉลิมพระชนมายุ 55 พรรษา 2 เมษายน พ.ศ. 2553 อีกทั้งยังทรงพระกรุณาโปรดเกล้าฯ พระราชทานชื่อเป็นภาษาไทยว่า “ชมพูสิริน” ตามสีชมพูของดอกไม้ และได้ตีพิมพ์ในวารสาร Garden's Bullitin Singapore 61(1): 174. 2009. การตีพิมพ์ในวารสารเพื่อยืนยัน พืชพันธุ์ใหม่ของโลกเพื่อนำไปใช้ใน การอ้างอิงในด้านอนุกรมวิธานพืช ข้อมูลที่ศึกษาและตัวอย่างอ้างอิงได้นำไปเก็บรวบรวมไว้ในพิพิธภัณฑ์พืช เพื่อการศึกษาด้านอนุกรมวธินต่อไป ข้อมูลที่ศึกษาสามารถเกิดประโยชน์ต่อหน่วยงานอื่นในประเทศและสร้างชื่อเสียงให้กับประเทศไทยโดยมีส่วนร่วมในการจัดทำข้อมูลพรรณพฤกษชาติแห่งประเทศไทยของพืช วงศ์เทียน (Balsaminaceae) ซึ่งจัดทำโดย ดร.ปิยเกษตร สุขสถาน สวนพฤกษศาสตร์สมเด็จพระนางเจ้าสิริกิติ์ องค์การสวนพฤกษศาสตร์แม่ริม เชียงใหม่ และการค้นพบยังมีส่วนร่วมในการจัดทำข้อมูลพรรณพฤกษชาติแห่งประเทศไทยของพืชวงศ์ชาฤๅษี (Gesneriaceae) กับ ดร.เดวิด เจ. มิดเดิลตัน (Dr.David J. Middleton) จาก สวนพฤกษศาสตร์หลวงเอเดนเบิร์ก สก็อตแลนด์ สหราชอาณาจักร (Royal Botanic Garden Edinburgh, Edinburgh, Scotland, United Kingdom) ข้อมูลที่ได้ทำการศึกษาสามารถเป็นพื้นฐานให้เกิดการต่อยอดในงานวิจัยอื่น ๆ อีกมากมาย
ไม้ล้มลุก ที่แตกกอออก ซึ่งลำต้นมักห้อยลง อวบน้ำ เกลี้ยง มีนวล ใบเดี่ยว เรียงเวียนสลับ ออกหนาแน่นตามปลายกิ่ง รูปรีหรือรูปไข่ ยาว 3-4 ซม. ปลายใบแหลม เป็นไม้ล้มลุกที่มีความสูงได้ถึง 50 ซม. แตกกอ ลำต้นอวบน้ำทำให้ห้อยลงจากการเกาะที่เขาหินปูน
ลักษณะของใบ ใบเรียงเวียนหนาแน่นตามปลายกิ่ง รูปรีหรือรูปไข่ ยาวประมาณ 3-4 ซม. ปลายแหลม โคนใบรูปลิ่มกว้าง กลม หรือคล้ายรูปหัวใจตื้น ๆ ขอบจักห่าง ๆ ปลายจักมีติ่ง มีต่อมใกล้โคนเหนือก้านใบ แผ่นใบค่อนข้างหนา เส้นแขนงใบ 3-6 เส้นในแต่ละข้าง เส้นแขนงใบย่อยไม่ชัดเจน ก้านใบยาวประมาณ 2-7.5 ซม.
รูปแบบการออกดอก การออกดอกออกเดี่ยว ๆ หรือเป็นกระจุก 2 ดอก ตามซอกใบใกล้ปลายกิ่ง ก้านดอกยาว 3-6.5 ซม. ใบประดับขนาดเล็กติดใกล้โคนก้านดอก
กลีบเลี้ยงมีสีเขียวอ่อน กลีบข้างมี 4 กลีบ คู่นอกเป็นรูปไข่ ยาวประมาณ 6-7 มม. คู่ในแบบกลม ขนาดประมาณ 2 มม. กลีบปากเป็นถุงลึก ที่โค้งเรียวยาว เว้าเป็นเดือย มีความยาวได้ถึง 6 ซม. ดอกมีสีชมพูอมม่วงอ่อน แผ่ออก กลีบปากเป็นรูปไข่กลับกว้าง มีความยาวประมาณ 2 ซม. และกว้างประมาณ 2.5 ซม. โคนมีเขา 1 คู่ ขนาดประมาณ 2 มม. กลีบข้างคู่นอกติดกัน แฉกลึกประมาณ 2 ใน 3 ส่วน คล้ายรูปหัวใจ ยาวประมาณ 2 ซม. กว้างประมาณ 2.5 ซม. กลีบคู่ในรูปไข่กลับ มีความยาวเท่า ๆ กับกลีบคู่นอก แคปซูลเต่งกลาง รูปขอบขนาน และเกลี้ยง
ชมพูสิรินหรือเทียนสิรินธร เป็นพืชถิ่นเดียวของไทย สามารถพบได้ที่จังหวัดกระบี่และจังหวัดสุราษฎร์ธานี โดยจะขึ้นตามหน้าผาเขาหินปูน ที่ความสูงถึงประมาณ 200 เมตร
เอื้องศรีอาคเนย์
เอื้องศรีอาคเนย์ () เป็นกล้วยไม้ดินในวงศ์กล้วยไม้ Orchidaceae กล้วยไม้ขึ้นบนพื้นดินหรือหินปูน มีหัวใต้ดินชื่อสกุลของพืชชนิดนี้ตั้งตามพระนามาภิไธยของสมเด็จพระเทพรัตนราชสุดาฯ สยามบรมราชกุมารี
คิม ซ็อง-ฮวัน
คิม ซ็อง-ฮวัน (; เกิด 15 ธันวาคม ค.ศ. 1986) เป็นนักฟุตบอลชาวเกาหลีใต้ ปัจจุบันเขาเล่นตำแหน่งกองกลางตัวรับให้กับสโมสรฟุตบอลการท่าเรือในไทยลีก
ในเดือนธันวาคม ค.ศ. 2017 การท่าเรือได้ประกาศคว้าตัวคิม ซ็อง-ฮวัน มาร่วมทีม ต่อมาวันที่ 20 พฤษภาคม ค.ศ. 2018 เขาทำประตูแรกในไทยลีกในนัดที่การท่าเรือเปิดบ้านเอาชนะราชนาวี 7-1
มู คานาซากิ
มู คานาซากิ () เป็นนักฟุตบอลชาวญี่ปุ่น ปัจจุบันเล่นให้กับซางัน โทซุในเจลีก ดิวิชัน 1
เขาลงเล่นนัดแรกให้กับทีมชาติญี่ปุ่นเมื่อวันที่ 20 มกราคม ค.ศ. 2009 ในการแข่งขันเอเชียนคัพ 2011 รอบคัดเลือก นัดที่พบกับเยเมน
ช้องเจ้าฟ้า
ช้องเจ้าฟ้า () หรือ ("Buxus sirindhorniana" W.K.Soh, von Sternb., Hodk. & J.Parn ) เป็นพรรณไม้ชนิดใหม่ของโลกในวงศ์ Buxaceae ช้องเจ้าฟ้าพบได้ตามเขาหินปูน ตั้งแต่ชายแดนเมียนมา จ.กาญจนบุรี, อุทยานแห่งชาติแจ้ซ้อน จ.ลำปาง, ดอยหลวงเชียงดาว จ.เชียงใหม่ พบได้ง่ายที่สุดที่ดอยหัวหมด อ.อุ้มผาง จ.ตาก ซึ่งเป็นเขาหินปูนที่ผุกร่อน พบครั้งแรกในปี พ.ศ. 2465 โดยหมอคาร์ ผู้ก่อตั้งพิพิธภัณฑ์พืชแห่งแรกในประเทศไทย ปัจจุบันช้องเจ้าฟ้าได้มีการเก็บตัวอย่างโดยเก็บรักษาไว้ที่หอพรรณไม้ สวนพฤกษศาสตร์คิว กรุงลอนดอน สหราชอาณาจักร ทั้งนี้แม้มีการเก็บตัวอย่างมาเกือบ 100 ปี แต่ไม่เคยมีการตีพิมพ์ว่าเป็นพืชชนิดใหม่เนื่องจากนักพฤกษศาสตร์ไม่แน่ใจว่าจัดอยู่ในสกุลใด เพราะปรกติพืชตระกูลช้องจะมีรังไข่ 3 ช่องแต่ช้องเจ้าฟ้ามีรังไข่แค่ 2 ช่อง เมื่อได้ศึกษาในระดับชีวโมเลกุลยืนยันได้ว่าช้องเจ้าฟ้าอยู่ในสกุลช้อง นายสมราน สุดดี นักวิทยาศาสตร์ชำนาญการพิเศษ ได้ตีพิมพ์ในวารสาร Nordic Journal of Botany เล่มที่ 32(4) หน้า 452 - 458 ปี 2014 โดยช้องเจ้าฟ้าจัดอยู่ในสกุล sirindhorniana ชื่อสกุลของพืชชนิดนี้ตั้งตามพระนามาภิไธยของสมเด็จพระเทพรัตนราชสุดาฯ สยามบรมราชกุมารี
ไอยริศ
ไอยริศ ( Triboun & Keerat.) เป็นพรรณไม้ในวงศ์ขิง(Zingiberaceae) ค้นพบในปี พ.ศ. 2550 ที่มีอยู่แห่งเดียวในโลกเป็นพืชถิ่นเดียวของไทย สำรวจพบบนยอดเขาหินปูนในเขตอำเภอหนองหินและอำเภอผาขาว จังหวัดเลย จัดเป็นพืชหายาก (rare plants) และเป็นพืชถิ่นเดียว (endemic plants) ของประเทศไทย ค้นพบโดย ดร.ปราโมทย์ ไตรบุญ ผู้อำนวยการ สถานีวิจัยลำตะคอง สถาบันวิจัยวิทยาศาสตร์และเทคโนโลยีแห่งประเทศไทย
เป็นไม้ล้มลุกหลายฤดู ลำต้นเป็นเหง้ากลม รากสะสมอาหารทรงกระบอก1 – 3 ราก เนื้อในสีเหลือง มีกลิ่นเช่นเดียวกับขิง มีลำต้นส่วนเหนือดินแตกกอ 3 – 6 ยอด แต่ละยอดยาว 40 – 70 ซม. มี 5 – 12 ใบ
ใบเป็นใบเดี่ยว เรียงสลับระนาบเดียว แผ่นใบรูปขอบขนาน กว้าง 3.5 – 4.5 เซนติเมตร ยาว 8 – 14 เซนติเมตร ปลายแหลม โคนสอบรูปลิ่ม
ผิวใบเกลี้ยงทั้งสองด้าน ลิ้นใบสีแดง ยาว 7 – 8 มิลลิเมตร แยกเป็น 2 แฉกอิสระก้านใบยาว 3 – 6 มิลลิเมตร
ช่อดอกเป็นช่อเชิงลด เกิดที่ปลายลำต้นส่วนเหนือดิน กว้างประมาณ 1 ซม. ยาว 5.5 – 7.5 เซนติเมตร ก้านช่อดอกยาว 1 – 2 เซนติเมตร
ใบประดับสีเขียว มีขอบสีม่วงแดง ใบประดับย่อยขนาดเล็ก กลีบเลี้ยง 3 กลีบ โคนเชื่อมติดกันเป็นหลอด ปลายแยกด้านเดียว ขอบเป็นหยัก 3 แฉก
กลีบดอกสีขาว โคนเชื่อมติดกันเป็นหลอด ปลายแยกเป็น 3 แฉก
เกสรเพศผู้ที่เป็นหมัน 5 อัน สีม่วงเข้มมีลายประสีขาวเปลี่ยนรูปร่างไปมีลักษณะคล้ายกลีบดอก 2 อัน ข้างแยกกัน 3 อัน อยู่ตรงกลาง เชื่อมติดกันเป็นกลีบปาก รูปคล้ายไข่กลับ กว้างและยาวประมาณ 2 เซนติเมตร อับเรณูมี 2 พูยาวประมาณ 1 เซนติเมตร
ผลแบบผลแห้งแตก เมล็ดสีดำรูปกระสวย มีเยื้อหุ้มเมล็ดสีขาว
ไอยริศ สำรวจพบโดย ดร.ปราโมทย์ ไตรบุญ นักวิจัยจากกรมวิชาการเกษตร(ในขณะสำรวจพบ) และได้ขอพระบรมราชานุญาตตั้งชื่อเป็นพรรณไม้ในพระนามของสมเด็จพระเทพรัตนราชสุดาฯ สยามบรมราชกุมารี อีกทั้งยังทรงพระกรุณาโปรดเกล้าฯ พระราชทานชื่อเป็นภาษาไทยว่า “ไอยริศ”
ได้ตีพิมพ์ในวารสาร The Thailand Natural History Museum Journal 10(1): 1. 2016. การตีพิมพ์ในวารสารเพื่อยืนยัน พืชพันธุ์ใหม่ของโลกเพื่อนำไปใช้ใน การอ้างอิงในด้านอนุกรมวิธานพืช ข้อมูลที่ศึกษาและตัวอย่างอ้างอิงได้นำไปเก็บรวบรวมไว้ในพิพิธภัณฑ์พืช เพื่อการศึกษาด้านอนุกรมวิธานต่อไป ข้อมูลที่ศึกษาสามารถเกิดประโยชน์ต่อหน่วยงานอื่นในประเทศและสร้างชื่อเสียงให้กับประเทศไทยโดยมีส่วนร่วมในการจัดทำข้อมูลพรรณพฤกษชาติแห่งประเทศไทยของพืช วงศ์ขิง (Zingiberaceae)
สำนักงานส่งเสริมเศรษฐกิจดิจิทัล
สำนักงานส่งเสริมเศรษฐกิจดิจิทัล มีวัตถุประสงค์เพื่อส่งเสริม และสนับสนุนให้เกิดการพัฒนาอุตสาหกรรมและนวัตกรรมดิจิทัล พัฒนาและส่งเสริมให้เกิดการนำไปใช้เทคโนโลยีดิจิทัลให้เป็นประโยชน์ต่อเศรษฐกิจ สังคม วัฒนธรรม และความมั่นคงของประเทศ ตาม พระราชบัญญัติการพัฒนาดิจิทัลเพื่อเศรษฐกิจและสังคม พ.ศ. ๒๕๖๐ ให้ไว้ ณ วันที่ ๒๓ มกราคม พ.ศ. ๒๕๖๐ ปีที่ ๒ ในรัชกาลปัจจุบัน
สำนักงานส่งเสริมเศรษฐกิจดิจิทัล หรือ depa มีอำนาจหน้าที่ดังต่อไปนี้
1.จัดทำแผนยุทธศาสตร์การส่งเสริมเศรษฐกิจดิจิทัลให้สอดคล้องกับนโยบายและแผนระดับชาติว่าด้วยการพัฒนาดิจิทัลเพื่อเศรษฐกิจและสังคม
2.ส่งเสริมและสนับสนุนการลงทุนหรือประกอบกิจการเกี่ยวกับอุตสาหกรรมหรือนวัตกรรมดิจิทัล
3.ส่งเสริม สนับสนุน และร่วมมือกับบุคคลอื่นในการพัฒนาอุตสาหกรรมหรือนวัตกรรมดิจิทัล
4.ส่งเสริม สนับสนุน และดำเนินการเกี่ยวกับการพัฒนาบุคลากรด้านอุตสาหกรรมและนวัตกรรมดิจิทัล
5.เสนอแนะ เร่งรัด และติดตามการปรับปรุงแก้ไขกฎหมายหรือกฎระเบียบหรือมาตรการเกี่ยวกับการคุ้มครองทรัพย์สินทางปัญญาของอุตสาหกรรมหรือนวัตกรรมดิจิทัลต่อหน่วยงานที่เกี่ยวข้อง
6.ปฏิบัติหน้าที่อื่นตามที่คณะกรรมการ คณะกรรมการเฉพาะด้าน หรือคณะกรรมการกำกับสำนักงานส่งเสริมเศรษฐกิจดิจิทัลมอบหมาย หรือตามที่กฎหมายกำหนด
7.ทำความตกลงและร่วมมือกับองค์การหรือหน่วยงานอื่นทั้งภาครัฐและภาคเอกชนทั้งในประเทศและต่างประเทศในกิจการที่เกี่ยวกับการดำเนินการตามวัตถุประสงค์ของสำนักงานส่งเสริม  เศรษฐกิจดิจิทัล
8.ถือหุ้น เข้าเป็นหุ้นส่วน หรือเข้าร่วมทุนกับบุคคลอื่นเพื่อให้บรรลุวัตถุประสงค์ของการจัดตั้งหน่วยงานตาม พระราชบัญญัติการพัฒนาดิจิทัลเพื่อเศรษฐกิจและสังคม พ.ศ. ๒๕๖๐
การดำเนินการตาม (๒) (๓) (๔) และ (๕) ต้องสอดคล้องกับแผนยุทธศาสตร์การส่งเสริมเศรษฐกิจดิจิทัลและ อุตสาหกรรมหรือนวัตกรรมดิจิทัล ให้หมายความรวมถึงอุตสาหกรรมหรือนวัตกรรมในการใช้เทคโนโลยีดิจิทัลเพื่อสร้างหรือเผยแพร่เนื้อหาผ่านทางสื่อที่เป็นประโยชน์ต่อเศรษฐกิจ สังคม วัฒนธรรม และความมั่นคงของประเทศด้วย
สำนักงานส่งเสริมเศรษฐกิจดิจิทัลเป็นหน่วยงานของรัฐมีฐานะเป็นนิติบุคคล และไม่เป็น
ส่วนราชการตามกฎหมายว่าด้วยระเบียบบริหารราชการแผ่นดิน หรือรัฐวิสาหกิจตามกฎหมายว่าด้วย
วิธีการงบประมาณหรือกฎหมายอื่น
เล่ม ๑๓๔ ตอนที่ ๑๐ ก ราชกิจจานุเบกษา ๒๔ มกราคม ๒๕๖๐, หน้า ๑-๒๓.
เจ็บคอ
เจ็บคอ ก็คืออาการเจ็บปวดหรือความระคายเคืองที่คอ ซึ่งปกติมีเหตุจากคอหอยอักเสบหรือทอนซิลอักเสบ หรืออาจเกิดจากการบาดเจ็บที่คอ ประชากรประมาณ 7.5% ทั้งหมดจะเจ็บคอภายในช่วง 3 เดือน
อาการเจ็บคอ รวมการเจ็บไม่ว่าจะส่วนไหนทั้งหมดของคอ
อาการเจ็บคอมักจะเป็นเพราะความระคายเคืองหรือการอักเสบ
เหตุสามัญที่สุด (80%) ก็คือ คอหอยอักเสบฉับพลันเหตุไวรัส
เหตุอื่น ๆ รวมทั้งการติดเชื้ออื่น ๆ (เช่นจากเชื้อ "Streptococcus") การบาดเจ็บ และเนื้องอก
โรคกรดไหลย้อนก็อาจทำให้กรดในกระเพาะอาหารไหลย้อนขึ้นมาที่คอแล้วทำให้เจ็บ
ในเด็ก คอหอยอักเสบเนื่องจากเชื้อ "Streptococcus" เป็นเหตุของอาการคอเจ็บ 37%
ยาแก้ปวดเช่นยาแก้อักเสบชนิดไม่ใช่สเตอรอยด์ () และพาราเซตามอลจะช่วยบรรเทาอาการเจ็บ
การใช้ยา corticosteroid เพิ่มการรักษาปกติไม่ว่าจะเป็นแบบทานหรือแบบฉีด ดูเหมือนจะเพิ่มโอกาสหายและลดเจ็บ
ยาปฏิชีวนะจะทำให้อาการเจ็บหายเร็วขึ้นโดยเฉลี่ย 1 วัน
นักวิชาการบางพวกแนะนำให้กลั้วคอด้วยน้ำเกลืออุ่น ๆ และให้พักเสียง
ถ้าไม่รักษา อาการปกติจะเป็นอยู่ 2-7 วัน
ในสหรัฐอเมริกา คนไข้ไปหาหมอแผนกฉุกเฉิน 2.4 ล้านครั้งเนื่องจากเจ็บคอต่อปี 
จากที่ไปทั้งหมด 128,885,040 ครั้ง
บุช (วงอังกฤษ)
บุช () เป็นวงร็อกอังกฤษ ก่อตั้งที่กรุงลอนดอน ประเทศอังกฤษ เมื่อปี ค.ศ. 1992 สมาชิกวงปัจจุบันได้แก่ นักร้องนำและกีตาร์จังหวะ เกวิน รอสส์เดล, กลอง รอบิน กูดริดจ์, กีตาร์นำ คริส เทรย์เนอร์ และเบส คอรีย์ บริดซ์
ปี 1994 บุชประสบความสำเร็จหลังจากออกอัลบัมชุดแรก "Sixteen Stone" ซึ่งได้รับการยืนยันแผ่นเสียงทองคำขาว 6 ชุดจาก RIAA ถือเป็นหนึ่งในวงร็อกที่ประสบความสำเร็จด้านยอดขายที่สุดในคริสต์ทศวรรษ 1990 โดยมียอดขายมากกว่า 10 ล้านชุดในสหรัฐ และ 20 ล้านชุดทั่วโลก วงประสบความสำเร็จในสหรัฐ มากกว่าประสบความสำเร็จที่บ้านเกิดของตัวเองเสียอีก ที่บ้านเกิดประสบความสำเร็จเพียงเล็กน้อยเท่านั้น บุชมีซิงเกิลติดท็อป 10 บนชาร์ต "บิลบอร์ด" ร็อก หลายเพลง และมีอัลบั้มอันดับ 1 ชื่อชุด "Razorblade Suitcase" ในปี 1996 วงแตกในปี 2002 แล้วกลับมาตัวใหม่ในปี 2010 และออกอัลบัมอีก 3 ชุด คือ "The Sea of Memories" (2011), "Man on the Run" (2014) และ "Black and White Rainbows" (2017)
เกวิน รอสส์เดล
เกวิน รอสส์เดล () เกิด 30 ตุลาคม ค.ศ. 1965 เป็นนักดนตรีและนักแสดงชาวอังกฤษ เป็นนักร้องและกีตาร์จังหวะ วงร็อกที่ชื่อ บุช เขาร่วมก่อตั้งวงบุชในปี 1992 ในช่วงที่วงแยกกันไปในปี 2002 เขาเป็นนักร้องนำและมือกีตาร์วง อินสติติวต์ และต่อมาออกมาทำงานผลงานเดี่ยว เขาติดอันดับ 100 ของรายชื่อ 100 นักร้องเฮฟวีเมทัล ของนิตยสาร "ฮิตพาเรเดอร์" ในปี 2013 รอสส์เดลได้รับรางวัลไอเวอร์โนเวลโลสาขาประสบความสำเร็จระดับนานาชาติ
รถไฟชานเมืองของการรถไฟแห่งชาติฟิลิปปินส์
รถไฟชานเมืองของการรถไฟแห่งชาติฟิลิปปินส์ ให้บริการระหว่างโทนโดไปยังขอบด้านทิศใต้ของเมโทรมะนิลา มีสถานีรถไฟทั้งหมด 27 แห่ง สีประจำเส้นทางคือสีส้ม
เส้นทางในปัจจุบันวางตัวในแนวเหนือ-ใต้ ให้บริการระหว่างเมืองโทนโดไปยังจังหวัดลากูนา โดยผ่านทางมะนิลา, มากาตี, ตากีกซิตี, ปารานาคีซิตี และมุนตินลูปาซิตี ผู้โดยสารสามารถเปลี่ยนเส้นทางไปไลต์เรล สาย 1 ได้ที่สถานีรถไฟบลูเมนทริต, ไลต์เรล สาย 2 ได้ที่สถานีรถไฟซันตาเมซา และเมโทร สาย 3 ได้ที่สถานีรถไฟอีดีเอสเอ
โอมิยะ อาร์ดิจา
โอมิยะ อาร์ดิจา () เป็นสโมสรฟุตบอลอาชีพตั้งอยู่ที่เมืองไซตามะ จังหวัดไซตามะ ประเทศญี่ปุ่น โดยถือเป็นสโมสรของเมืองไซมาตะทั้งเมือง ปัจจุบันกำลังแข่งขันในเจลีก ดิวิชัน 2 ภายหลังตกชั้นจากเจลีก ดิวิชัน 1 ในฤดูกาล 2017 สนามเหย้าของสโมสรคือสนามกีฬาแน็คไฟว์โอมิยะ
สโมสรคู่ปรับท้องถิ่นที่สำคัญคืออูราวะ เรดไดมอนส์ ซึ่งการพบกันของทั้งคู่ถูกเรียกว่า "ไซตามะดาร์บี"
ลีอูนาร์ดู อารอโฮ
ลีอูนาร์ดู นัสซิเมนโต เด อารอโฮ (เกิด 5 กันยายน ค.ศ. 1969) หรือ ลีอูนาร์ดู เป็นผู้จัดการทีมฟุตบอลและอดีตนักฟุตบอลชาวบราซิล เขาเล่นได้หลากหลายตำแหน่งไม่ว่าจะเป็นกองกลางตัวรุก, ปีกซ้าย และแบ็คซ้าย ปัจจุบันเป็นผู้อำนวยการของมิลาน เขาเคยเล่นให้กับหลายสโมสรทั้งในบราซิล, สเปน, ญี่ปุ่น, ฝรั่งเศส และอิตาลี ต่อมาได้ผันตัวมาจัดการทีมมิลานและอินแตร์นาซีโอนาเลมีลาโน ซึ่งเป็นสโมสรที่เขาชนะเลิศโกปปาอีตาเลียในปี ค.ศ. 2011
ในนามทีมชาติบราซิล เขาลงเล่นในฟุตบอลโลก 1994 และ1998 และลงเล่นในโคปาอเมริกาเมื่อปี 1995 และ 1997 นอกจากนี้ยังเคยลงเล่นในฟีฟ่าคอนเฟเดอเรชันส์คัพ 1997
สถานีรถไฟคาลัมบา
สถานีรถไฟคาลัมบา เปิดใช้งานเมื่อวันที่ 24 มกราคม ค.ศ. 1909 เป็นสถานีรถไฟบนเส้นทางรถไฟสายใต้ของการรถไฟแห่งชาติฟิลิปปินส์ ตั้งอยู่ที่เมืองคาลัมบา จังหวัดลากูนา โดยเป็นชุมทางที่เชื่อมระหว่างสายใต้หลักกับสายแยกบาตังกัส ซึ่งไปสิ้นสุดที่บาตังกัสซิตี ปัจจุบันสถานีแห่งนี้เป็นปลายทางของรถไฟชานเมืองด่วน
สถานที่สำคัญใกล้เคียง ได้แก่ เอสเอ็มซิตี, สถานีขนส่งผู้โดยสาร และศูนย์แพทย์คาลัมบา
มิสไทยแลนด์เวิลด์ 2561
มิสไทยแลนด์เวิลด์ 2561 โดยเปิดรับสมัครในวันที่ 21 กรกฎาคม - 22 กรกฎาคม พ.ศ. 2561 และประกวดรอบตัดสินในวันที่ 15 กันยายน 2561 ณ โรงแรม เดอะ เบอร์เคลีย์ ประตูน้ำ และเก็บตัวที่อำเภอชะอำ จังหวัดเพชรบุรี และ อำเภอหัวหิน จังหวัดประจวบคีรีขันธ์ โดยสถานีวิทยุโทรทัศน์ไทยทีวีสีช่อง 3 เป็นผู้ดำเนินการถ่ายทอดสด
(§) เข้ามาอยู่ใน 12 คนสุดท้าย จากระบบฟาสต์แทร็ก
ฟุตบอลชิงแชมป์แห่งชาติยุโรป รุ่นอายุไม่เกิน 19 ปี 2018
ทัวร์นาเมนต์นี้จะจัดขึ้นในเมือง Vaasa และ Seinäjoki.
โปรแกรมการแข่งขันทัวร์นาเมนต์รอบสุดท้ายได้รับการยืนยันเมื่อวันที่ 5 มิถุนายน พ.ศ. 2561.
เวลาทั้งหมดเป็นเวลาท้องถิ่น, EEST ().
ผู้ชนะจะได้สิทธิ์เข้าแข่งขันสำหรับ ฟุตบอลโลกเยาวชนอายุไม่เกิน 20 ปี 2019.
การแข่งขันทั้งหมดมี 41 ประตูที่ทำได้ใน 12 นัด, สำหรับค่าเฉลี่ย 41/12 round 2 ประตูต่อนัด.
กุสตาโบ ดูดาเมล
กุสตาโบ อาโดลโฟ ดูดาเมล รามิเรซ () เป็นวาทยกรและนักไวโอลินชาวเวเนซุเอลา เขาเคยเป็นผู้อำนวยการวงออร์เกสตาซินโฟนิกาซิมอนโบลิบาร์ () ในเวเนซุเอลา และลอสแอนเจลิสฟิลฮาร์มอนิก (Los Angeles Philharmonic) ในสหรัฐอเมริกา
ดูดาเมลเกิดในบาร์กีซีเมโต ประเทศเวเนซุเอลา เขาเริ่มเรียนวิชาดนตรีตั้งแต่ยังเล็ก และเริ่มเรียนไวโอลินเมื่อมีอายุ 10 ขวบ ดูดาเมลเริ่มเรียนวาทยการใน ค.ศ. 1995 และได้รับแต่งตั้งเป็นผู้อำนวยการวงออร์เกสตาซินโฟนิกาซิมอนโบลิบาร์ ซึ่งเป็นวงออร์เคสตราเยาวชนของเวเนซุเอลา และมีโอกาสออกแสดงในหลายประเทศ เขายังเข้าเป็นศิษย์ของชาร์ล ดูว์ตัว (Charles Dutoit) ใน ค.ศ. 2002 และเป็นผู้ช่วยของไซมอน แรตเทิล ใน ค.ศ. 2003 และเมื่อเขาชนะรายการกุสตาฟมาห์เลอร์คันดักติงคอมพิทิชัน (Gustav Mahler Conducting Competition) ใน ค.ศ. 2004 ชื่อเสียงของเขาก็เริ่มแพร่กระจาย เขาได้เข้าเป็นวาทยกรหลักประจำวงกอเทนเบิร์กซิมโฟนี (Gothenburg Symphony) ระหว่าง ค.ศ. 2007–2008
ดูดาเมลได้เฉิดฉายในวงการเมื่อเขามีโอกาสเป็นวาทยกรในการแสดงของดอน โจวันนี ที่โรงละครลาสกาลาในนครมิลานเมื่อเดือนพฤศจิกายน ค.ศ. 2006 ต่อมาเขายังมีโอกาสเป็นวาทยกรให้กับวงเวียนนาฟิลฮาร์มอนิก (Vienna Philharmonic) เป็นครั้งแรกในเทศกาลลูเซิร์น ต่อมายังมีโอกาสเป็นวาทยกรให้กับวงชทุตการ์ตเรดิโอซิมโฟนีออร์เคสตรา (Stuttgart Radio Symphony Orchestra) ในการแสดงต่อพระพักตร์สมเด็จพระสันตะปาปาเบเนดิกต์ที่ 16 ในนครรัฐวาติกันเมื่อ ค.ศ. 2007
เลิทเชินทัล
เลิทเชินทัล () เป็นหุบเขาที่ใหญ่ที่สุดทางตอนเหนือของหุบเขาโรนในรัฐวาเลของประเทศสวิตเซอร์แลนด์ ตั้งอยู่บริเวณเทือกเขาแอลป์ หุบเขานี้มีความยาวประมาณ 27 กิโลเมตร รายล้อมด้วยภูเขาสูงหลายแห่ง บีทชฮอร์น (3,934เมตร), ฮอคเคินฮอร์น (3,293เมตร), วีเลอร์ฮอร์น (3,307เมตร) เป็นต้น หุบเขาแห่งนี้มีประชากรทั้งสิ้นราว 1,500 คน หมู่บ้านที่ใหญ่ที่สุดชื่อวีเลอร์ (Wiler)
ปฏิบัติการดรากูน
ปฏิบัติการดรากูน (ขั้นแรกเรียกว่า ปฏิบัติการแอนวิล) เป็นรหัสนามสำหรับฝ่ายสัมพันธมิตรเข้ารุกฝรั่งเศสทางตอนใต้ เมื่อวันที่ 15 สิงหาคม ค.ศ. 1944 ปฏิบัติการครั้งนี้ในช่วงแรกที่จะเปิดฉากพร้อมกับปฏิบัติการโอเวอร์ลอร์ด การยกพลขึ้นบกของฝ่ายสัมพันธมิตรที่นอร์ม็องดี แต่กลับขาดแคลนทรัพยากรจนนำไปสู่การยกเลิกการยกพลขึ้นบกที่สอง ในเดือนกรกฎาคม ค.ศ. 1944 การยกพลขึ้นบกได้ถูกนำมาพิจารณาใหม่ ว่าท่าเรือนอร์ม็องดีจะไม่มีสมรรถภาพที่เพียงพอที่จะให้การสนับสนุนแก่กองกำลังฝ่ายสัมพันธมิตร ในขณะเดียวกัน, กองบัญชาการระดับสูงฝรั่งเศสได้ผลักดันให้เกิดการรื้อฟื้นปฏิบัติการครั้งนี้ ซึ่งรวมไปถึงจำนวนขนาดใหญ่ของทหารฝรั่งเศส ผลลัพธ์คือ, ปฏิบัติการครั้งนี้ได้รับการอนุมัติในที่สุดในเดือนกรกฎาคมเพื่อที่จะดำเนินการในเดือนสิงหาคม
เป้าหมายของปฏิบัติการครั้งนี้คือการรักษาความปลอดภัยให้กับท่าเรือที่สำคัญของฝรั่งเศลบนชายฝั่งทะเลเมดิเตอร์เรเนียนและเพิ่มการกดดันต่อกองกำลังเยอรมันโดยเปิดฉากแนวรบที่สอง ภายหลังเบื้องต้นบางส่วนของปฏิบัติการคอมมานโด รวมถึงทหารโดดร่มที่สองของบริติซจะทำการลงสู่บนแนวหลังข้าศึกเพื่อรักษาความปลอดภัยต่อการขนส่งที่สำคัญ กองทัพน้อยที่ 4 แห่งสหรัฐจะทำการยกพลขึ้นบกที่ชายหาดของโกตดาซูร์ภายใต้การคุ้มกันของกองเรือขนาดใหญ่ ตามด้วยหลายกองพลของกองทัพฝรั่สเศสบี พวกเขาต้องพบการต่อต้านของกองกำลังที่กระจัดจายของกองทัพเยอรมันกลุ่มจี ความอ่อนแอลงโดยการโยกย้ายกองพลไปยังแนวรบอื่นๆและการสับเปลี่ยนทหารด้วยออสลีเจียน (Ostlegionen) เป็นสามเท่าที่ติดตั้งด้วยเครื่องมือที่ล้าสมัย
มันได้ถูกขัดขวางโดยอำนาจทางอากาศของฝ่ายสัมพันธมิตรและการก่อการกำเริบในวงกว้างของขบวนการต่อต้านฝรั่งเศส กองกำลังเยอรมันที่อ่อนแอลงต้องพ่ายแพ้อย่างรวดเร็ว เยอรมันได้ถอนกำลังไปยังทางเหนือผ่านหุบเขาแม่น้ำโรน เพื่อสร้างแนวป้องกันที่มั่นคงที่ดีฌง หน่วยทหารฝ่ายสัมพันธมิตรสามารถไล่ติดตามเยอรมันทันและบล็อกเส้นทางของพวกเขาบางส่วนที่ montélimar การสู้รบที่ตามมาได้นำไปสู่การจนมุม พร้อมกับทั้งสองฝ่ายไม่สามารถบรรลุการบุกทะลวงได้อย่างเด็ดขาด จนกระทั่งในที่สุดเยอรมันสามารถบรรลุในการถอนกำลังและล่าถอยออกจากเมือง ในขณะที่เยอรมันกำลังล่าถอย ฝรั่งเศสได้เข้ายึดท่าเรือที่สำคัญคือ มาร์แซย์ และตูลง ที่ได้ถูกกำหนดไว้ในปฏิบัติการไม่นานหลักจากนั้น
เยอรมันไม่สามารถครองดีฌงได้และได้รับคำสั่งให้ถอนกำลังออกจากฝรั่งเศสทางตอนใต้ กองทัพกลุ่มจีได้ล่าถอยไปยังทางเหนือ ซึ่งถูกไล่ติดตามโดยกองกำลังฝ่ายสัมพันธมิตร การสู้รบอย่างไปๆมาๆจนไปถึงภูเขาโวฌที่กองทัพกลุ่มจีสามารถสร้างแนวป้องกันที่มั่นคงได้ในที่สุด กองกำลังฝ่ายสัมพันธมิตรมีความจำเป็นที่ต้องปรับปรุงโครงสร้างและเผชิญหน้ากับการต้านทานที่แข็งแกร่งของเยอรมัน การรุกได้หยุดลง เมื่อวันที่ 14 กันยายน ปฏิบัติการดรากูนนับว่าเป็นความประสบความสำเร็จโดยฝ่ายสัมพันธมิตร ได้ช่วยให้พวกเขาทำการปลดปล่อยส่วนใหญ่ของฝรั่งเศสทางตอนใต้ในเวลาเพียงสี่สัปดาห์ ในขณะที่ก่อให้เกิดความสูญเสียอย่างหนักต่อกองกำลังเยอรมัน แม้ว่าหลายนายของหน่วยทหารเยอรมันที่ดีที่สุดสามารถหลบหนีไปได้ การเข้ายึดครองท่าเรือฝรั่งเศสได้ถูกใส่ไปในปฏิบัติการ ได้ช่วยให้แก่ฝ่ายสัมพันธมิตรเพื่อแก้ไขปัญหาการสนับสนุนบางส่วน
ยัง คย็อง-จ็อง
ยัง คย็อง-จ็อง (; 3 มีนาคม ค.ศ. 1920 – 7 เมษายน ค.ศ. 1992) เป็นทหารชาวเกาหลี ผู้เข้าร่วมรบในกองทัพจักรวรรดิญี่ปุ่น กองทัพแดง และต่อมากองทัพเวร์มัคท์แห่งเยอรมันในช่วงสงครามโลกครั้งที่สอง เขาเป็นทหารเพียงคนเดียวที่ได้เข้าร่วมรบทั้งสามฝ่ายในสงคราม และด้วยสถานะนี้ทำให้เขาได้รับการยอมรับ
ในปี ค.ศ. 1938 วันที่ 18 เขาอยู่ในแมนจูเรีย เมื่อเขาถูกเกณฑ์ทหารในกองทัพคันโตแห่งกองทัพจักรวรรดิญี่ปุ่นเพื่อต่อสู้รบปะทะกับสหภาพโซเวียต ช่วงเวลาสมัยที่เกาหลีอยู่ภายใต้ปกครองของญี่ปุ่น
ในช่วงยุทธการที่ฮาลฮิน กอล เขาถูกจับกุมโดยกองทัพแดงแห่งสหภาพโซเวียตและถูกส่งไปยังค่ายกูลัก
เนื่องจากความขาดแคลนกำลังคนของโซเวียตในการต่อสู้รบปะทะกับนาซีเยอรมนี เขาจึงถูกบังคับ ในปี ค.ศ. 1942 ให้เข้าร่วมต่อสู้กับกองทัพแดงพร้อมกับเชลยศึกคนอื่นๆอีกหลายพันคน เขาจึงถูกส่งไปยังแนวรบด้านตะวันออกในทวีปยุโรป
ในปี ค.ศ. 1943 เขาถูกจับกุมโดยทหารของกองทัพเวร์มัคท์ในยูเครนตะวันออกในช่วงยุทธการที่คาร์คอฟครั้งที่ 3 และได้เข้าร่วมใน"กองพันทหารตะวันออก"เพื่อต่อสู้รบเพื่อเยอรมนี ยังได้ถูกส่งไปยังเขตการยึดครองฝรั่งเศสเพื่อทำหน้าที่ในกองพันของอดีตเชลยศึกโซเวียตบนคาบสมุทรโคเตนตินในนอร์ม็องดี ใกล้กับชายหาดยูทาห์ ภายหลังดีเดย์ การยกพลขึ้นบกในทางตอนเหนือฝรั่งเศสโดยกองกำลังฝ่ายสัมพันธมิตร ยังถูกจับกุมโดยทหารโดดร่มแห่งกองทัพสหรัฐในเดือนมิถุนายน ค.ศ. 1944
ตอนแรกอเมริกันได้เชื่อว่าเขาเป็นทหารญี่ปุ่นในชุดเครื่องแบบทหารเยอรมัน ที่ช่วงสมัยนั้น ร้อยโท Robert Brewer จากกรมทหารราบโดดร่มชูชีพที่ 506, กองพลทหารโดดร่มที่ 101 ได้รายงานว่าทหารของเขาได้จับกุมชาวเอเชียสี่คนในชุดเครื่องแบบทหารเยอรมัน หลังการยกพลขึ้นบกชายหาดยูทาห์ และในตอนแรกไม่มีใครสามารถสื่อสารกับพวกเขาได้เลย ยังได้ถูกส่งไปยังค่ายเชลยในอังกฤษและต่อมาถูกย้ายไปยังค่ายในสหรัฐอเมริกา
ยัง คย็อง-จ็อง, เชลยศึกเยอรมัน ได้รับการปล่อยตัวโดยกองทัพสหรัฐจากถูกจองจำในปี ค.ศ. 1947 เขาได้กลายเป็นพลเรือนสหรัฐ และย้ายไปอยู่ในรัฐอิลลินอยส์ สหรัฐอเมริกา ที่เขาได้ใช้ชีวิตจนกระทั่งเขาได้เสียชีวิตลงในปี ค.ศ. 1992
เอเอฟซีฟุตซอลคลับแชมเปียนชิพ 2018
เอเอฟซีฟุตซอลคลับแชมเปียนชิพ 2018 หรือ การแข่งขันฟุตซอลชิงแชมป์สโมสรเอเชีย 2018 เป็นการแข่งขันสโมสรฟุตซอลอาชีพของทวีปเอเชีย ครั้งที่ 9 ภายใต้การรับรองจากสมาพันธ์ฟุตบอลเอเชีย (เอเอฟซี) จัดขึ้นระหว่างวันที่ 1–12 สิงหาคม 2561 ที่ยกยาการ์ตา ประเทศอินโดนีเซีย
ชลบุรี บลูเวฟ คือทีมแชมป์เก่า
แมตช์แต่ละนัดจะจัดขึ้นที่ กอร์ อูนี และ กอร์ อามองก์ โรโก.
แต่ละทีมจะมีการลงทะเบียนผู้เล่นจำนวน 14 คน โดยมีผู้รักษาประตูอย่างน้อยสองคน (ข้อบังคับบทความที่ 30.1 และ 30.2).
สองทีมที่ดีที่สุดของแต่ละกลุ่มจะได้ผ่านเข้าสู่รอบก่อนรองชนะเลิศ.
เวลาทั้งหมดเป็นเวลาท้องถิ่น WIB ().
อะโซรีซเดสตีฮี (ภาพยนตร์ พ.ศ. 2515)
อะโซรีซเดสตีฮี () เป็นภาพยนตร์แนวชีวิตและสงครามจากสหภาพโซเวียตในปี 1972 กำกับโดย Stanislav Rostotsky ภาพยนตร์ได้โครงเรื่องจากนิยายสั้นเรื่องเดียวกันในของ Boris Vasilyev ภาพยนตร์เรื่องนี้เกี่ยวข้องกับแนวร่วมต่อต้านสงคราม และมุ่งเน้นไปที่กองกำลังทหารหญิงรัสเซียในช่วงสงครามโลกครั้งที่สอง นอกจากนี้ "อะโซรีซเดสตีฮี" ยังได้รับการคัดเลือกในฐานะภาพยนตร์ของสหภาพโซเวียตให้เข้าชิงรางวัลสาขาภาพยนตร์ภาษาต่างประเทศยอดเยี่ยม ในงานประกาศผลรางวัลออสการ์ ครั้งที่ 45 ภาพยนตร์มีฉากหลังอยู่ที่คาเรเลีย (ใกล้ประเทศฟินแลนด์) และถ่ายทำใกล้ Ruskeala
เอเคบีโฟร์ตีเอต ทีมเอสเอช
เอเคบีโฟร์ตีเอต ทีมเอสเอช () เป็นกลุ่มไอดอลหญิงสัญชาติจีน ประจำนครเซี่ยงไฮ้ และเป็นวงน้องสาวของกลุ่มไอดอลญี่ปุ่น AKB48 ก่อตั้งขึ้นในปี 2561 หลังจากเหตุการณ์ละเมิดสัญญาของ SNH48 ในปี 2559
เมื่อวันที่ 10 เมษายน 2561 มีการเปิดรับสมัครสมาชิกรุ่นแรก โดยมีผู้เข้าสมัครจำนวน 38,066 คนในเดือนพฤษภาคม การคัดเลือกเริ่มจากการคัดกรองผู้เข้าสมัครจากใบสมัคร จากนั้นกรรมการได้สัมภาษณ์ผู้เข้าสมัครในทั้ง 6 หัวเมือง เพื่อค้นหา 62 คนสุดท้ายที่จะได้มาแสดงทักษะในด้านการร้องและเต้น เมื่อวันที่ 24 กรกฎาคม ผู้เข้าแข่งขันทั้ง 23 คนได้รับเลือกให้เป็นสมาชิกรุ่นแรกของทีมเอสเอช โดยสมาชิก 2 คน หลิว เนี่ยน และเหมา เว่ยเจี๋ย เคยเป็นผู้เข้าแข่งขันในรายการโปรดิวซ์ 101 ของประเทศจีน
Heißer Sommer
Heißer Sommer (เยอรมันว่า "ฤดูร้อนที่ร้อน") เป็นภาพยนตร์แนวดนตรีจากเยอรมนีตะวันออก วิดีโอได้รับการแผยแพร่ในปี 2001 ในชื่อ "The East German Grease" แม้ว่าอาจจะเป็นแนวคิดที่ใกล้เคียงกับภาพยนตร์เรื่อง "Summer Holiday" ของอังกฤษในปี 1964 ที่นำแสดงโดยคลิฟฟ์ ริชาร์ด
เนื้อเรื่องของภาพยนตร์จะเกี่ยวกับ กลุ่มเด็กหญิงและเด็กชายกลุ่มหนึ่งแยกจากกันขณะเดินทางจากนครไลพ์ซิช ไปยังเกาะรือเกินสำหรับวันหยุดฤดูร้อน ในตอนแรกได้พยายามที่จะละเลยและหลีกเลี่ยงซึ่งกันและกัน แต่ทั้งสองกลุ่มกลับพบว่าตัวเองใกล้ชิดกันด้วยโดยผ่อนคลายร่วมกันเพลิดเพลินไปกับกลุ่มของกันและกันและความสัมพันธ์ที่เกิดขึ้นได้พัฒนาขึ้น ภาพยนตร์เกี่ยวข้องกับความขัดแย้งของแต่ละความสัมพันธ์ในกลุ่มด้วยการร้องเพลงและการเต้นตามแต่ละสถานการณ์รวมถึงการเผชิญหน้ากับโฟล์คชโปลีไซ เป็นระยะ ๆ ภาพยนตร์ส่วนใหญ่ถ่ายทำบน Ruegen Island ซึ่งในเวลานั้น เป็นจุดหมายปลายทางยอดนิยมสำหรับชาวเยอรมนีตะวันออกและเป็นที่นิยมของนักท่องเที่ยวทั่วโลกในปัจจุบัน รวมถึงแสดงภาพตอนต้นของนครไลพ์ซิช และกรุงเบอร์ลินตะวันออก ในช่วงยุคฟื้นฟูบูรณะและสร้างใหม่ในอดีตเยอรมนีตะวันออก
หลิว เสี่ยวชิ่ง
หลิว เสี่ยวชิ่ง เกิดเมื่อวันที่ 30 ตุลาคม พ.ศ. 2494 เธอเป็นนักแสดงและนักธุรกิจหญิงชาวจีน เธอเป็นนักแสดงหญิงชั้นนำของจีนในยุค 1980s
ก่อนหน้าที่เธอจะเป็นนักแสดง เธอเคยทำงานในโรงงานมาก่อน และเป็นนักโฆษณาในกองทัพจีน และหลังจากนั้นเธอเป็นนักแสดงของกองทัพทหารจีน
หลิวเสี่ยวชิ่ง สาวอมตะตัวแม่ที่เพิ่งเป็นเจ้าสาวรอบที่ 4 ไปเมื่อไม่นานมานี้เอง ถึงแม้ว่าความงามของเธอจะถูกฟันธงว่ามันไม่ใช่เรื่องธรรมดา เป็นเพราะมีดหมอล้วนๆที่ทำให้คุณป้าวัย 58 ปีที่อีกไม่นานก็จะฉลองแซยิกใหญ่ในวัย 60 ปีอยู่แล้ว ดูสาวและตึงได้ขนาดนี้ จนหาคนลงความเห็นว่าแทบไม่เหลือของจริงในตัวคุณป้า “หลิวเสี่ยวชิ่ง” แล้วมั้ง ? ? ? แต่สิ่งหนึ่งที่ต้องยอมรับในตัวเธอว่า ทั้งท่าทาง กริยา และแววตาของเธอ ไม่แสดงถึงสูงวัยเลยแม้แต่น้อย จึงไม่แปลกที่ใครๆ ก็ต้องยกนิ้วให้เธอเป็นเบอร์หนึ่งในเรื่องนี้
สถานีรถไฟอีดีเอสเอ
สถานีรถไฟอีดีเอสเอ เป็นสถานีรถไฟระดับดินบนเส้นทางรถไฟสายใต้ของการรถไฟแห่งชาติฟิลิปปินส์ ตัวสถานีตั้งอยู่บริเวณจุดตัดทางด่วนลูซอนใต้และถนนอีดีเอสเอในมากาตี
อีดีเอสเอเป็นสถานีรถไฟลำดับที่ 11 เมื่อนับจากสถานีรถไฟตูตูบัน และเป็นหนึ่งในสามสถานีที่ตั้งอยู่ที่เมืองมากาตี อีกสองสถานีได้แก่สถานีรภไฟบูเอนดีอาและถนนปาไซ อีดีเอสเอเป็นสถานีลำดับสุดท้ายในมากาตีก่อนเข้าสู่เมืองตากีก
จันทรุปราคา กรกฎาคม พ.ศ. 2561
จันทรุปราคาเต็มดวงจะเกิดขึ้นในวันที่ 28 กรกฎาคม พ.ศ. 2561 โดยดวงจันทร์จะเคลื่อนผ่านที่ศูนย์กลางของเงาของโลก ครั้งนี้จะเป็นครั้งแรกของปรากฏการณ์จันทรุปราคาศูนย์กลาง นับตั้งแต่วันที่ 15 มิถุนายน พ.ศ. 2554
เนื่องจากจันทรุปราคาครั้งนี้เกิดขึ้นใกล้กับจุดจุดไกลที่สุดของระนาบวงโคจร อุปราคาครั้งนี้จึงจะกลายเป็นจันทรุปราคาเต็มดวงครั้งที่ยาวนานที่สุดในศตวรรษที่ 21 ซึ่งคราสจะใช้เวลาประมาณ 103 นาที
อุปราคาครั้งนี้เป็นจันทรุปราคาเต็มดวงครั้งที่สองของปี 2561 โดยครั้งแรกเกิดขึ้นในเดือนมกราคม และอุปราคาครั้งนี้ยังจะเกิดขึ้นพร้อม ๆ กับปรากฏการณ์ดาวอังคารอยู่ในตำแหน่งตรงข้ามดวงอาทิตย์ที่สุด ซึ่งเป็นเรื่องบังเอิญที่จะเกิดขึ้นในทุก ๆ 25,000 ปี
จันทรุปราคานี้มองเห็นได้อย่างสมบูรณ์ในด้านตะวันออกของทวีปแอฟริกาและทวีปเอเชียกลาง เห็นในขณะดวงจันทร์กำลังขึ้นในทวีปอเมริกาใต้ ด้านตะวันตกของทวีปแอฟริกาและทวีปยุโรป และเห็นในขณะดวงจันทร์กำลังตกในทวีปเอเชียตะวันออกและทวีปออสเตรเลีย
จันทรุปราคาเกิดขึ้นเมื่อดวงจันทร์เคลื่อนผ่านภายในเงามืด (เงา) ของโลก ขณะที่เริ่มอุปราคา เงาแรกของโลกจะทำให้ดวงจันทร์มืดลงเล็กน้อย หลังจากนั้น เงาจะเริ่ม "ปกคลุม" ส่วนของดวงจันทร์ เปลี่ยนแปลงให้มันเริ่มมีสีน้ำตาลอมแดงเข้ม (โดยปกติ สีสามารถปรวนแปรได้ขึ้นอยู่กับเงื่อนไขในชั้นบรรยากาศ) ดวงจันทร์จะปรากฏเป็นสีแดงเนื่องจากการกระจัดกระจายของเรย์ลี (เป็นปรากกฎการณ์เดียวกันกับที่ทำให้ดวงอาทิตย์เป็นสีแดงขณะตก) และการหักเหแสงนั้นโดยชั้นบรรยากาศของโลกเข้าสู่เงามืด
ตามการจำลองแสดงให้เห็นถึงลักษณะภายนอกโดยประมาณของดวงจันทร์ ขณะกำลังเคลื่อนที่ผ่านเงาของโลก ความสว่างของดวงจันทร์เพิ่มขึ้นภายในเงามัว บางส่วนตอนเหนือของดวงจันทร์เคลื่อนเข้าใกล้ศูนย์กลางเงา ทำให้บริเวณนั้นมืดที่สุด และมีลักษณะภายนอกโดยมากเป็นสีแดง
ซุนเซียง
ซุนเซียง เป็นบุตรชายคนที่สามของซุนเกี๋ยน ซึ่งเกิดจากนางง่อฮูหยิน เป็นน้องชายของซุนกวน เป็นสามีของนางชีฮูหยิน ซุนเซียงเป็นคนองอาจ ห้าวหาญ มีฝีมือการรบรุนแรง เด็ดขาดทัดเทียมกับซุนเซ็ก อีกทั้งยังมีสติปัญญาความรู้ความสามารถมาก ทำให้จูตีหนึ่งในที่ปรึกษาของซุนเซ็กยอมรับนับถือเป็นอย่างมาก และเสนอให้ซุนเซ็กแต่งตั้งเขาเป็น เซียวเหลียน (孝廉,ตำแหน่งข้าราชการระดับสูง)
ในปี ค.ศ.198 โจโฉ ส่งเทียบเชิญให้ซุนเซียง หนุ่มน้อยวัย 14 ปีเข้าร่วมทำงานในสำนักงานของคณะมหาเสนาบดี แต่ซุนเซียงขอเลือกอยู่กับครอบครัวในแผ่นดินแดนใต้มากกว่า
ปี ค.ศ.200 เมื่อซุนเซ็กล้มป่วยลง ที่ปรึกษาของเขานำโดยเตียวเจียวและจูตี เสนอแนะว่าควรแต่งตั้งให้ซุนเซียงเป็นผู้สืบทอดตำแหน่งผู้นำของแผ่นดินกังตั๋ง แต่ซุนเซ็กเลือกที่จะแต่งตั้งซุนกวนน้องชายคนรอง เนื่องจากเห็นว่าซุนกวนมีวัยวุฒิที่เหมาะสมกว่า
ค.ศ.202 ซุนกวนปราบปรามหัวเมืองง่อได้สำเร็จ แต่ขุนนางแดนเมืองง่อหลายคนหนีเข้าป่าไป จึงมอบหมายให้ งอเก๋ง ผู้มีศักดิ์เป็นลุงขึ้นเป็นเจ้าเมืองตันเอี๋ยงปกครองชายแดนเมืองง่อ
ปี ค.ศ.203 งอเก๋งเสียชีวิต ซุนเซียงจึงได้รับการแต่งตั้งให้เป็นเจ้าเมืองแทน ซุนเซียงมีความตั้งใจจะให้กลุ่มขุนนางเก่า ๆ เข้ามารับราชการตามเดิม จึงเรียกอิหลำกับไต้อ้วน ที่หนีเข้าป่ากลับเข้ารับราชการ แต่อิหลำ ไต้อ้วนยังคงมีความแค้นฝังใจอยู่ จึงคิดก่อการกบฎ โดยคบคิดกับเปียนหอง คนสนิทของซุนเซียงให้ทรยศฆ่านาย
วันหนึ่งซุนเซียงแต่งโต๊ะเลี้ยงขุนนางที่ศาลากลาง นางชีฮูหยินผู้เป็นภรรยาได้ร้องทักว่า"อย่าได้ไปเลย จะมีเคราะห์หนักรออยู่"แต่ซุนเซียงไม่เชื่อ หลังงานเลี้ยง ซุนเซียงจะกลับเข้าในจวน เปียนหองซึ่งเดินตามมาจึงใช้กระบี่ฟันซุนเซียงตาย ด้วยวัยเพียง 19 ปี
เมื่อซุนเซียงตายแล้ว อิหลำและไต้อ้วนจับตัวเปียนหองฆ่าเสียเพื่อปกปิดความผิด อิหลำคิดจะเอานางชีฮูหยิน ภรรยาของซุนเซียงเป็นภรรยา แต่ด้วยไหวพริบสติปัญญาของนางซีฮูหยิน จึงแสร้งตกลงแล้วขอเลื่อนไปอีกหนึ่งเดือนตามประเพณีที่ภรรยาม่ายยังไม่ควรรีบแต่งงานใหม่ จึงสามารถรวบรวมกำลังพลที่จงรักภักดีต่อตระกูลซุน จับอิหลำกับไต้อ้วน ตัดศีรษะไปเซ่นไหว้ที่หลุมศพซุนเซียงได้ในที่สุด
https://www.samkok911.com/2014/07/Sun-Yi.html
เฮลเมทเฮดส์
เฮลเมทเฮดส์ () เป็นวงดนตรีร็อกแอนด์โรลชาวไทยจากกรุงเทพมหานคร ก่อตั้งขึ้นในปี พ.ศ. 2555 ประกอบด้วยสมาชิกจำนวนสี่คน คือ ชตารัช ศรีดำรงรักษ์ (ร้องนำและกีตาร์) เดียว สุวีระ (กีตาร์เบส) สดายุ สวรรณจุณีย์ (กลอง) และณัฐพงศ์ เลิศศรีนวล (กีตาร์) วงประสบความสำเร็จในปี พ.ศ. 2558 กับเพลง "อินสตาแกรม" ซึ่งเป็นเพลงฉบับภาษาไทยครั้งแรกของวง โดยก่อนหน้านี้วงเคยปล่อยเพลงที่นำมาร้องใหม่ในฉบับภาษาอังกฤษเท่านั้น
ภายหลังการปล่อยเพลง "อินสตาแกรม" เฮลเมทเฮดท์ได้ปล่อยเพลงที่เล่าถึงความสัมพันธ์ทางโซเชียลตามมา "อันเฟรนด์" (2558), "เอมตีรูม" (2559), "เอ็มเอสเอ็น" (2560) และออกอัลบั้มแรก "โซเชียล น็อตเวิร์ก" (Social Notwork) ในเดือนพฤศจิกายน พ.ศ. 2560
ก่อนเปิดตัวนั้น วงเคยเล่นดนตรีตามร้านอาหารต่าง ๆ จนกลายเป็นที่รู้จักระดับหนึ่ง และได้เซ็นสัญญากับสไปซีดิสก์ในเวลาต่อมา เฮลเมทเฮดส์กล่าวว่าแนวเพลงของพวกเขาได้รับอิทธิพลจากศิลปินยุค 1960 คือ เดอะบีเทิลส์, เดอะคิงส์, เดอะเอาท์ไซเดอร์ และเอลวิส เพรสลีย์ ไปจนถึงการแต่งกายวินเทจ และทรงผมที่คล้ายหมวกกันน็อกเลยเป็นที่มาของชื่อวง
โรเบิร์ต บุย
โรเบิร์ต บุย (, หรือที่รู้จักในชื่อ โรเบิร์ต จี. บุย) เป็นสถาปนิกสัญชาติอเมริกัน จากรัฐเพนซิลเวเนีย เป็นที่รู้จักในนามผู้ก่อตั้งบริษัทสถาปนิกโรเบิร์ต จี บุย แอนด์แอสโซซิเอทส์ จำกัด อดีตอาจารย์วิจัยประจำสถาบันแพร็ทต์ โดยดำรงตำแหน่งหัวหน้าภาคการออกแบบในเขตภูมิภาคร้อนชื้นและตะวันออกกลาง (ค.ศ. 1969) เขาจบปริญญาตรีจากสถาบันแพรตต์ (Pratt Institute) ในปี ค.ศ. 1959 และไปศึกษาต่อในด้านงานออกแบบเขตร้อนที่สมาคมสถาปัตยกรรม วิทยาลัยสถาปัตยกรรม (AA) ณ กรุงลอนดอน ในปี ค.ศ. 1967
งานออกแบบส่วนใหญ่ของเขา มักเป็นงานโมเดิร์นในเขตภูมิภาคร้อนชื้น หรือที่เรียกว่า Tropical Zone ทั้งในประเทศไทย และประเทศบังกลาเทศ โดยเป็นทั้งงานออกแบบอาคารพาณิชย์ สถานีรถไฟ หอศิลปะ เป็นต้น ปัจจุบันเขามีสำนักงานออกแบบในประเทศไทย มีผลงานที่มีชื่อเสียงหลายแห่งในประเทศไทย เช่น สยามดิสคัฟเวอรี (ภายนอกแบบเก่า) อาคารคิวเฮ้าส์ ลุมพินี สำนักงานใหญ่ธนาคารไทยพาณิชย์ จำกัด (มหาชน) หอศิลปวัฒนธรรมแห่งกรุงเทพมหานคร และผลงานที่มีชื่อเสียงในบังกลาเทศ เช่น สถานีรถไฟกามาลาปูร์ เป็นต้น
เมห์ดัด พูลาดี
เมห์ดัด พูลาดี (, เกิด 26 กุมภาพันธ์ ค.ศ. 1987) เป็นนักฟุตบอลชาวอิหร่าน
พูลาดีสามารถเล่นได้หลายตำแหน่ง เขาเคยเล่นตำแหน่งกองหน้าและกองกลางตัวรุก ต่อมาได้เปลี่ยนมาเล่นกองหลัง, กองหลังตัวรับ และปีก
พูลาดีลงเล่นสามนัดให้กับทีมชาติอิหร่านรุ่นอายุไม่เกิน 20 ปีในการแข่งขันฟุตบอลเอเชียเยาวชน 2006 เขายังเป็นส่วนหนึ่งของทีมชาติรุ่นอายุไม่เกิน 23 ปีในการแข่งขันเอเชียนเกมส์ 2006
เขาลงเล่นให้กับทีมชาติชุดใหญ่ครั้งแรกในเดือนกรกฎาคม ค.ศ. 2011 ในนัดที่พบกับมาดากัสการ์
วันที่ 1 มิถุนายน ค.ศ. 2014 พูลาดีถูกเรียกตัวติดทีมชาติในการแข่งขันฟุตบอลโลก 2014 ที่ประเทศบราซิล เขาติดอันดับที่สองของผู้เล่นยอดเยี่ยมประจำสัปดาห์แรก เป็นรองเพียงโทมัส มึลเลอร์ โดยเขาได้รับ 9.7 คะแนนในนัดเปิดสนามที่พบกับไนจีเรีย และในนัดถัดมาที่พบกับอาร์เจนตินา เขาก็ยังทำผลงานได้ดี
พูลาดีถูกเรียกตัวติดทีมชาติในการแข่งขันเอเชียนคัพ 2015 เมื่อวันที่ 30 ธันวาคม ค.ศ. 2014 ต่อมาวันที่ 23 มกราคม ค.ศ. 2015 เขาได้รับใบแดงในรอบก่อนรองชนะเลิศ นัดที่พบกับอิรัก
สี่หมื่น วณีสอน
นายสี่หมื่น วณีสอน เป็นอดีตสมาชิกสภาผู้แทนราษฎรจังหวัดเชียงใหม่ อดีตนายอำเภอสันป่าตอง จังหวัดเชียงใหม่ และเป็นผู้นำชาวนาในพื้นที่อำเภอสันป่าตอง
สี่หมื่น มณีสอน เคยรับราชการเป็นนายอำเภอสันป่าตอง จังหวัดเชียงใหม่
ต่อมาได้รับเลือกตั้งเป็นสมาชิกสภาผู้แทนราษฎร ในเดือนมิถุนายน พ.ศ. 2482 แทนนายอินทร สิงหเนตร ซึ่งถูกสภาผู้แทนราษฎรมีมติขับออกจากตำแหน่ง ในระหว่างการทำงานของนายสีหมื่น มณีสอน เขามีบทบาทในการตั้งกระทู้ติดตามการบริหารงานของรัฐบาล เช่น
นอกจากงานการเมือง นายสี่หมื่น มณีสอน ยังมีบทบาทเป็นผู้นำชาวนาในพื้นที่ บุกเบิกการสร้างฝายในลุ่มน้ำขาน นำกำลังชาวบ้านขุดเหมืองส่งน้ำลึกถึง 8 เมตร ความยาวกว่า 20 กิโลเมตร ในเวลา 6 เดือน ใช้กำลังชาวบ้านวันละกว่า 3,000 คน ส่งผลให้พื้นที่ของราษฎรกว่า 20,000 ไร่ มีน้ำใช้ นับเป็นการสร้างระบบวิศวกรรมชลประทานในพื้นที่ได้อย่างเหมาะสม
ชาวบ้านจึงสร้างอนุสาวรีย์ผู้นำเหมืองฝายไว้เป็นอนุสรณ์บริเวณตำบลมะขามหลวง อำเภอสันป่าตอง จังหวัดเชียงใหม่ ซึ่งเป็นลักษณะกู่แบบล้านนา บรรจุอัฐิของนายสี่หมื่น และภริยา
สโมสรฟุตบอลมัตสึโมโตะ ยามางะ
สโมสรฟุตบอลมัตสึโมโตะ ยามางะ () เป็นสโมสรฟุตบอลอาชีพญี่ปุ่น ตั้งอยู่ที่เมืองมัตสึโมโตะ จังหวัดนางาโนะ โดยสโมสรได้เลื่อนชั้นไปแข่งใน เจลีก ดิวิชัน 1 ภายหลังชนะเลิศเจลีก ดิวิชัน 2 ในฤดูกาล 2018
ฉายาของสโมสรคือ นกตามิเกน () ซึ่งเป็นนกประจำจังหวัดนางาโนะ
สโมสรคู่ปรับท้องถิ่นที่สำคัญคือนางาโนะ ปาร์เซโร ซึ่งการพบกันของทั้งคู่ถูกเรียกว่า "ชินชูดาร์บี" และได้รับความสนใจจากแฟนทั้งสองทีมเป็นอย่างมาก
สนามเหย้าของสโมสรคือ สนามกีฬามัตสึโมโตะไดระพาร์ค (อัลวิน) ตั้งอยู่ในเขตกัมบายาชิ มีความจุ 20,000 ที่นั่ง (ติดเก้าอี้ 16,000 ที่นั่ง) ถือเป็นสนามกีฬาที่ใหญ่เป็นอันดับที่สามในจังหวัดนางาโนะ
ฟาบีอาน แชร์
ฟาบีอาน ลูคัส แชร์ (เกิด 20 ธันวาคม ค.ศ. 1991) เป็นนักฟุตบอลชาวสวิส ปัจจุบันเล่นตำแหน่งกองหลังให้กับนิวคาสเซิลยูไนเต็ดในพรีเมียร์ลีก
เขาเริ่มต้นอาชีพกับสโมสรวีล และย้ายไปบาเซิลในปี ค.ศ. 2012 โดยบาเซิลชนะเลิศสวิสซูเปอร์ลีกทุกฤดูกาลที่แชร์ได้ลงเล่น ก่อนที่เขาจะย้ายไปฮ็อฟเฟินไฮม์
หลังจากที่ลงเล่นในโอลิมปิกฤดูร้อน 2012 แชร์ได้ลงเล่นนัดแรกให้กับทีมชาติสวิตเซอร์แลนด์ในปี ค.ศ. 2013 และเป็นส่วนหนึ่งของทีมชาติในการแข่งขันฟุตบอลโลก 2014, ฟุตบอลชิงแชมป์แห่งชาติยุโรป 2016 และฟุตบอลโลก 2018
เจฟฟรีย์ บาวา
เจฟฟรีย์ บาวา (; เกิด 23 กรกฎาคม ค.ศ. 1919 - 27 พฤษภาคม ค.ศ. 2003) เป็นสถาปนิกชาวศรีลังกา ที่ได้รับการยกย่องให้เป็นสถาปนิกชาวเอเซียที่ทรงอิทธิพลที่สุดคนหนึ่งในยุคของเขา ผลงานออกแบบของเขาส่วนใหญ่เป็นงานในภูมิภาคเอเซียใต้ โดยเป็นงานโมเดิร์นที่เขาพัฒนาให้กับภูมิภาคเขตร้อนชื้นที่เรียกว่า "ทรอปิคอลโมเดิร์น" (Tropical modernism)
เจฟฟรีย์ บาวา เป็นบุตรชายของ บี.ดับบิว บาวา (B. W. Bawa) นักกฎหมายชาวศรีลังกาที่ร่ำรวยและประสบความสำเร็จ และเบอร์ธา มาเรียแอนน์ ชราเดอร์ (Bertha Marianne Schrader) ซึ่งเป็นลูกครึ่งเยอรมัน-สกอตแลนด์ และสิงหล เขายังมีพี่ชายอีกคนชื่อ เบวิส บาวา (Bevis Bawa) ซึ่งต่อมาก็กลายเป็นภูมิสถาปนิกที่มีชื่อเสียงคนหนึ่งในประเทศ เจฟฟรีย์ เขาศึกษามัธยมที่รอยัลคอลเลจ โคลอมโบ ซึ่งเป็นโรงเรียนที่มีชื่อเสียงในประเทศ ต่อจากนั้นเขาได้เข้าศึกษาต่อที่โรงเรียนกฎหมายและภาษาอังกฤษ ณ วิทยาลัยเซนต์แคเทอรีนส์ มหาวิทยาลัยแคมบริดจ์ ในปี ค.ศ. 1938 และได้ทำงานเป็นนักกฎหมายในระยะหนึ่ง จนต่อมาเขาได้หันไปเรียนสถาปัตยกรรมที่สมาคมสถาปัตยกรรม วิทยาลัยสถาปัตยกรรม (AA) และได้ปริญญาสาขาสถาปัตยกรรมในปี ค.ศ. 1956 ในระหว่างที่เขาเรียนที่ AA นั้น เขาได้รับการกล่าวถึงว่าเป็น นักศึกษาที่อายุมากที่สุด และยังเป็นคนที่โผงผางที่สุดในรุ่น บาวาในอายุ 38 ปี ก็ได้กลับมารับอาชีพสถาปนิกที่ศรีลังกาในเวลาต่อมา
งานออกแบบของบาวา เป็นงานที่มีกลิ่นอายของความเป็นท้องถิ่น ความเป็นภูมิภาคเขตร้อนชื้นซึ่งเขาได้ผสมผสามเข้ากับงานโมเดิร์นอย่างเห็นได้ชัดเจน เช่น เฮอริแตนซ์กันทาลามา (Heritance Kandalama) ในสิกิริยา ที่เป็นโรงแรมหรูห้าดาวสร้างเลาะไปตามภูมิประเทศที่เป็นเทือกเขาได้อย่างลงตัว จนเหมือนกลืนไปกับธรรมชาติ อาคารรัฐสภาศรีลังกา อาคารทรงโมเดิร์น แต่ผสมผสานหลังคาของท้องถิ่นเข้าไปในงานออกแบบ
งานออกแบบของเจฟฟรีย์ บาวา ส่วนมากตั้งอยู่ในศรีลังกา แต่ก็ยังมีงานออกแบบในต่างประเทศบ้าง ทั้งงานออกแบบ 9 ครั้งในอินเดีย 3 ครั้งในอินโดนีเซีย 2 ครั้งในมอริเชียส และหนึ่งครั้งในญี่ปุ่น ปากีสถาน ฟิจิ อียิปต์ และสิงคโปร์ งานของเขามีทั้งบ้าน โรงแรม โรงเรียน คลับ สำนักงาน และรัฐสภา
เรกะ ซากูราอิ
เรกะ ซากูราอิ () เป็นนักร้องและนางแบบ เป็นหนึ่งในสมาชิกและหัวหน้าของวงไอดอลญี่ปุ่น โนกิซากะ46
คณะสหวิทยาการเทคโนโลยีและนวัตกรรม มหาวิทยาลัยศรีปทุม
คณะสหวิทยาการเทคโนโลยีและนวัตกรรม มหาวิทยาลัยศรีปทุม () เป็น คณะวิชา สังกัดมหาวิทยาลัยศรีปทุม ก่อตั้งขึ้นเมื่อปีพ.ศ. 2561 เป็นคณะวิชาที่สามารถเลือกเรียนได้ทุกวิชาที่เปิดสอนภายในมหาวิทยาลัย ซึ่งเป็นมหาวิทยาลัยเอกชนแห่งแรกในประเทศไทยที่เปิดสอนในหลักสูตรนี้
ณัฐพล รัตนิพนธ์
ณัฐพล รัตนิพนธ์ ชื่อเล่น บอล นักแสดงชาวไทย เกิดเมื่อวันที่ 15 มิถุนายน พ.ศ. 2524 จบปริญญาตรี มหาวิทยาลัยสยาม และเรียนต่อปริญญาโทจาก มหาวิทยาลัยกรุงเทพธนบุรี คณะ รัฐศาสตร์ เริ่มเข้าวงการบันเทิงเป็นตัวประกอบ เดินไปเดินมาจนผู้กำกับเห็นว่า เด็กคนนี้น่ารักดี เลยให้โอกาสมาเล่นละคร จนถึงวันนี้ก็เล่นมาเกือบ 10 เรื่อง และมีผลงานพิธีกรต่างๆเช่นรายการ TV Guide ช่อง 5 รายการ Young MEA Dec Mission ช่อง NBT เป็นต้น และมีผลงานด้านละคร ผลงานเด่น บ้านทรายทอง ช่อง 3 และ ผ่าโลกบันเทิง ช่อง 7 จนมีผลงานละครต่อเนื่องและเป็นนักแสดงสตั้นแมนมีฝีมือทำให้ใครๆก็รู้จัก บอล ณัฐพล รัตนิพนธ์ นักแสดงและภาพยนตร์ชาวไทย
เจ้าหญิงซีนา อัล-ราตไฮต์
เจ้าหญิงซีนา อัล ราตไฮต์ () (เดิม:ซีนา ชาร์บาห์น) ประสูติเมื่อวันที่ 12 พฤษภาคม 2531 ณ จอร์แดน ทรงเป็นนักกีฬาปิงปองทีมชาติจอร์แดน ทรงเป็นตัวแทนของประเทศไปแจ่งในหลายๆครั้ง โดยทรงเล่นปิงปองตั้งแต่พระชันษาเพียง 6 ชันษา จากพระบิดา และได้เข้าร่วมโอลิมปิกฤดูร้อน 1996 ณ จอร์เจีย โดยพระองค์ทรงมีแด็ง ยาผิง นักกีฬาชาวจีน เป็นแรงผลักดันความฝันและทรงตั้งพระทัยเล่นกีฬามาตลอด
ชีวิตส่วนพระองค์ทรงเสกสมรสกับ เจ้าชายราตไฮต์ บิน ฮัสซัน พระโอรสใน เจ้าชายฮัสซัน บิน เฏาะลาล เมื่อวันที่ 22 กรกฎาคม พ.ศ. 2554 โดยซีน่าได้รับการสถาปนาเป็น เจ้าหญิงซีนา อัล ราตไฮต์ โดยทรงมีพระโอรส 2 พระองค์ คือ
ปัจจุบันหลังจากเสกสมรสและได้เข้ามาเป็นพระบรมวงศานุวงศ์จอร์แดนแล้ว พระองค์ทรงอุปถัมป์กีฬาปิงปองไว้ในพระอุปถัมภ์
1 Evans, Hilary; Gjerde, Arild; Heijmans, Jeroen; Mallon, Bill. "Zeina Shaban". Olympics at Sports-Reference.com. Sports Reference LLC. Retrieved 18 December 2012
2 "Young Shaban brings experience to the table". Sportsbeat UK. 1 August 2008. Retrieved 18 December 2012.
3 Andersson, Mikael (4 April 2003). "In the shadows of the war!". ITTF. Retrieved 18 December 2012.
4 Marshall, Ian. "Young Pretender". ITTF. Retrieved 18 December 2012.
5 Marshall, Ian (20 October 2010). "Five Rings in Athens and Beijing but Just One for Zeina Shaban in Jordan". ITTF. Retrieved 18 December 2012.
6 "Jordan to have a female flag bearer for Beijing Olympics". Xinhua. 2 August 2008. Retrieved 18 December 2012.
7 "Women's Singles First Round". NBC Olympics. Retrieved 18 December 2012.
8 "Olympic and Paralympic hopefuls gear up for Beijing". Royal Holloway College. 21 July 2008. Retrieved 18 December 2012.
9 "Wedding of Prince Rashid and Zeina Shaban". Royalty in the News. 22 July 2011. Retrieved 18 December 2012.
"10 Prince Rashed, Princess Zeina welcome baby boy" Petra News Agency, 2 February 2
ธาดา เศวตศิลา
ธาดา เศวตศิลา ชื่อเล่น หนุ่ย บุตรชายของ พลอากาศเอกสิทธิ เศวตศิลา เกิดวันที่ 27 พ.ย. 2499 ปัจจุบันดำรงตำแหน่ง ผู้อำนวยการกลุ่มลูกค้าสถาบันการศึกษา บริษัท ทรู คอร์ปอเรชั่น จำกัด (มหาชน)และกรรมการผู้ทรงคุณวุฒิในคณะกรรมการบริหารศูนย์คุณธรรม
ธาดาสมรสกับมยุรา เศวตศิลา นักแสดงและพิธีกรชาวไทย เมื่อวันที่ 18 พฤษภาคม 2527 และครองชีวิตคู่ด้วยกันมาจนถึงปัจจุบัน ทั้งสองไม่มีบุตร-ธิดาด้วยกันเพราะมยุราไม่สามารถมีบุตรได้เนื่องจากการผ่าตัดหลังประสบอุบัติเหตุทางรถยนต์เมื่อวันที่ 2 พฤศจิกายน 2522 แต่ทั้งคู่รับบุตรของน้องชายมยุรามาเป็นบุตรสาวบุญธรรม และได้ใช้นามสกุลเศวตศิลา ชื่อ ณัชชา เศวตศิลา ชื่อเล่น น้ำตาล
ธนพล จารุจิตรานนท์
ธนพล จารุจิตรานนท์ เป็นนักแสดงชาวไทย เกิดวันที่ 5 ธันวาคม พ.ศ. 2537 ตี๋เริ่มเข้าสู่วงการบันเทิงจากการประกวด cool boy cuteby gpad โดยได้รับรางวัลชนะเลิศอันดับ 1 ผลงานการแสดงเรื่องแรก Part Time The Series วัยกล้าฝัน ในปี พ.ศ. 2559 และเป็นที่รู้จักจากการแสดงซีรีส์วายชื่อดังอย่างบท 'หมอบีม' ใน เดือนเกี้ยวเดือน 2Moons The Series.
ธนพล จารุจิตรานนท์ หรือ ตี๋ เกิดวันที่ 5 ธันวาคม พ.ศ. 2537 เกิดที่จังหวัดเชียงใหม่ โดยเป็นบุตรคนกลาง มีพี่สาว 1 คน และน้องชาย 1 คน และตี๋จบการศึกษาระดับมัธยมศึกษาตอนปลายจาก โรงเรียนวารีเชียงใหม่ และสำเร็จการศึกษาระดับปริญญาตรีจากคณะสังคมศาสตร์ ภาควิชาจิตวิทยา มหาวิทยาลัยเกษตรศาสตร์ ความสามารถพิเศษ คือ ร้องเพลง จึงทำให้มาเป็น 1 ในสมาชิกวงบอยแบนด์ SBFIVE ตำแหน่ง หน้าตาของวงและร้องเสริม
ตำบลจุมพล
ตำบลจุมพล เป็นหน่วยปกครองส่วนภูมิภาคของอำเภอโพนพิสัย จังหวัดหนองคาย มีทั้งหมด 26 หมู่บ้าน
ตำบลจุมพลเป็นตำบลที่เก่าแก่ และเป็นที่ตั้งของตัวเมืองโพนพิสัย โดยตั้งเมืองโพนพิสัยคือตำบลจุมพลขึ้นเมื่อ พ.ศ. 2419 เมื่อวันที่ 12 พฤษภาคม พ.ศ. 2469 ได้ยุบตำบลทุ่งธาตุเข้ารวมกับตำบลจุมพล เมื่อวันที่ 14 พฤษภาคม พ.ศ. 2499 ได้จัดตั้งสุขาภิบาลจุมพล โดยครอบคลุมพื้นที่บางส่วนของตำบลจุมพล ประมาณ 0.594 ตร.กม. เมื่อวันที่ 15 สิงหาคม พ.ศ. 2515 โดยแยกพื้นที่บางส่วนของตำบลจุมพลตั้งตำบลหนองหลวง จำนวน 6 หมู่บ้าน ปัจจุบันตำบลจุมพลมีทั้งหมด 26 หมู่บ้าน
ตำบลจุมพล เป็นที่ตั้งของตัวเมืองอำเภอโพนพิสัย มีอาณาเขตติดต่อกับเขตการปกครองข้างเคียงดังต่อไปนี้
ตำบลจุมพล แบ่งการปกครองออกเป็น 26 หมู่บ้าน ประกอบด้วยท้องที่ตำบลจุมพล ประกอบด้วยองค์กรปกครองส่วนท้องถิ่น 2 แห่ง ได้แก่
ภาพยนตร์ในประเทศรัสเซีย
ภาพยนตร์ในประเทศรัสเซีย เริ่มขึ้นในยุคจักรวรรดิรัสเซียซึ่งมีการพัฒนากันอย่างแพร่หลายในยุคของสหภาพโซเวียต และในปีหลังการล่มสลายของสหภาพโซเวียต อุตสาหกรรมภาพยนตร์ของประเทศรัสเซียยังคงเป็นที่รู้จักในระดับสากล ในคริสต์ศตวรรษที่ 21 ภาพยนตร์รัสเซียได้กลายเป็นที่นิยมในระดับสากลด้วยภาพยนตร์ดังอย่าง "Dom durakov", "Nochnoy Dozor" และ "Brat" เทศกาลภาพยนตร์นานาชาติมอสโก ถูกจัดขึ้นที่กรุงมอสโกในปี 1935 และ รางวัลนีคาอวอร์ด เป็นรางวัลภาพยนตร์แห่งชาติประจำปีในรัสเซีย
ภาพยนตร์เรื่องแรกของจักรวรรดิรัสเซียถูกนำเข้ามาโดยพี่น้องลูมิแอร์ที่แสดงผลงานภาพยนตร์ในกรุงมอสโก และเซนต์ปีเตอร์สเบิร์กในเดือนพฤษภาคม 1896 และในเดือนเดียวกันนั้นเอง Camle Cerf ผู้กำกับกล้องของพี่น้องลูมิแอร์ได้ผลิดภาพยนตร์เรื่องแรกในรัสเซียซึ่งบันทึกพระราชพิธีบรมราชาภิเษกของจักรพรรดินีโคไลที่ 2 ที่เครมลิน
Aleksandr Drankov ได้ผลิตภาพยนตร์เล่าเรื่องแรกของรัสเซีย "Stenka Razin" ตามเหตุการณ์ที่เล่าในเพลงพื้นบ้านยอดนิยม และกำกับโดย Vladimir Romashkov ต่อมา Ladislas Starevich ได้ผลิดภาพยนตร์แอนิเมชั่นเรื่องแรกของรัสเซีย (และเป็นภาพยนตร์เรื่องแรกที่มีการเล่าเรื่อง) "Lucanus Cervus" ในปี 1910 ในบรรดาผู้สร้างภาพยนตร์ชาวรัสเซียในสมัยนั้นคือ Aleksandr Khanzhonkov และ Ivan Mozzhukhin ผู้ผลิดภาพยนตร์เรื่อง "Oborona Sevastopolya" ในปี 1912 Yakov Protazanov ได้ทำภาพยนตร์เรื่อง "Ukhod velikovo startza" ซึ่งเป็นภาพยนตร์ชีวประวัติของเลโอ ตอลสตอย
ในช่วงสงครามโลกครั้งที่หนึ่ง การนำเข้าลดลงอย่างเห็นได้ชัด และผู้สร้างภาพยนตร์ชาวรัสเซียได้หันมาทำภาพยนตร์รักชาติ และต่อต้านเยอรมัน ในปี 1916 มีภาพยนตร์ 499 เรื่องที่ผลิตในรัสเซียซึ่งมากกว่าสามเท่าของจำนวนภาพยนตร์ใน 3 ปีก่อนหน้านี้
การปฏิวัติรัสเซียได้ทำให้เกิดการเปลี่ยนแปลงมากขึ้น โดยภาพยนตร์หลายเรื่องที่มีธีมต่อต้านซาร์ ภาพยนตร์เรื่องสำคัญเรื่องสุดท้ายของจักรวรรดิรัสเซียผลิดขึ้นในปี 1917 โดยมีชื่อว่า "Otets Sergiy" และจะกลายเป็นภาพยนตร์เรื่องแรกที่ออกฉายในยุคโซเวียต
สถานีรถไฟซูคัต
สถานีรถไฟซูคัต เป็นสถานีรถไฟระดับดินบนเส้นทางรถไฟสายใต้ของการรถไฟแห่งชาติฟิลิปปินส์ ตั้งอยู่บนถนนเมรัลโคในเมืองมุนตินปูลา ใกล้กับทางด่วนลูซอนใต้
ซูคัตเป็นสถานีรถไฟลำดับที่ 15 เมื่อนับจากสถานีรถไฟตูตูบัน และเป็นหนึ่งในสามสถานีที่ตั้งอยู่ที่เมืองมุนตินปูลา อีกสองสถานีได้แก่สถานีรถไฟอลาบังและสถานีรถไฟมุนตินปูลา
ที่นี่เป็นจุดสิ้นสุดรถไฟทางคู่ ก่อนที่ทางรถไฟทั้งสองจะรวมกันเป็นทางเดี่ยวหลังออกจากสถานีนี้ โดยปัจจุบันยังคงมีโครงการก่อสร้างรถไฟทางคู่ไปจนถึงอลาบัง
รินะ อิโกมะ
รินะ อิโกมะ () เป็นนักร้องและนักแสดง เป็นอดีตสมาชิกของวงไอดอลญี่ปุ่น โนกิซากะ46 และ เอเคบี48
ในวันที่ 20 เดือนสิงหาคม 2554 เธอได้รับเลือกให้เป็นหนึ่งในสมาชิกรุ่นแรกของ โนกิซากะ46
ในวันที่ 22 กุมภาพันธ์ 2555 เป็นสมาชิก โนกิซากะ46 ในสังกัด Sony Music Records และได้เดบิวต์ในซีดีเพลง Guru Guru Cartain อิโกมะได้รับเลือกให้เป็นเซนเตอร์แรกถึง ซิงเกิลที่ 5 ของ Kimi no Na wa Kibou
ตั้งแต่ กุมภาพันธ์ 2557 ถึง มีนาคม 2558 เธอเคยเป็นสมาชิกควบวงโดยนอกจากเป็นสมาชิกของโนกิซากะ46 แล้วยังเป็นสมาชิกของเอเคบี48 ทีม B ด้วย
เธอจบการศึกษาจาก โนกิซากะ46 ในวันที่ 6 พฤษภาคม 2561 เธอเริ่มต้นอาชีพศิลปินเดี่ยว
แอลีเรซอ แจฮอนแบฆช์
แอลีเรซอ แจฮอนแบฆช์ จีรอนเดห์ (, เกิด 11 สิงหาคม ค.ศ. 1993) เป็นนักฟุตบอลอาชีพชาวอิหร่าน ปัจจุบันเล่นตำแหน่งปีกและกองกลางตัวรุกให้กับไบรตันแอนด์โฮฟอัลเบียนในพรีเมียร์ลีก และทีมชาติอิหร่าน เขาเป็นส่วนหนึ่งของทีมชาติในการแข่งขันฟุตบอลโลก 2014, เอเชียนคัพ 2015 และฟุตบอลโลก 2018 และเคยเล่นให้กับทีมชาติเยาวชน รุ่นอายุไม่เกิน 20 และ 23 ปี
ในปี ค.ศ. 2014 แจฮอนแบฆช์ได้รับคะแนนผู้เล่นเยาวชนยอดเยี่ยมมากเป็นอันดับที่สองในเอเรอดีวีซี ฤดูกาล 2013–14 ต่อมาในฤดูกาล 2017–18 เขาทำประตูในลีก 21 ประตู กลายเป็นผู้เล่นชาวเอเชียคนแรกที่เป็นผู้ทำประตูสูงสุดในเอเรอดีวีซี
วันที่ 5 ตุลาคม ค.ศ. 2013 แจฮอนแบฆช์ถูกเรียกตัวติดทีมชาติชุดใหญ่ในการแข่งขันเอเชียนคัพ 2015 รอบคัดเลือก นัดที่อิหร่านพบกับไทย เมื่อวันที่ 15 พฤศจิกายน โดยเขาลงมาเล่นในนาทีที่ 82 และทำประตูช่วยให้อิหร่านชนะไทย 3–0 ต่อมาวันที่ 1 มิถุนายน ค.ศ. 2014 เขามีชื่อติดทีมชาติในการแข่งขันฟุตบอลโลก 2014 เขาเล่นครบทั้งสามนัดในรอบแบ่งกลุ่มที่พบกับไนจีเรีย, อาร์เจนตินา และบอสเนียและเฮอร์เซโกวีนา และในวันที่ 30 ธันวาคม ค.ศ. 2014 เขามีชื่อติดทีมชาติในเอเชียนคัพ 2015
ในเดือนพฤษภาคม ค.ศ. 2018 แจฮอนแบฆช์ถูกเรียกติดทีมชาติในการแข่งขันฟุตบอลโลก 2018 ที่ประเทศรัสเซีย เขาเล่นรอบแบ่งกลุ่มครบทั้งสามนัดที่พบกับโมร็อกโก, สเปน และฟุตบอลทีมชาติโปรตุเกส
เอ็นอีซี
เอแซด
อิหร่าน U20
รางวัลส่วนตัว